Kentskrid da LAVAR 09\nle : 24. 04. 2007 [02:37]\nEl levrenn-mañ e kaver 66 notenn. Dont a reont da heul an 363 fennad1 bet embannet abaoe 1966 dindan an talbenn LAVAR. Evel el levrennoù kent e tenn an termenoù studiet da zomanioù diseurt : Bevoniezh ha Mezekniezh, Arz ha Prederouriezh, Poelloniezh, Stlenneg, Dareulerezh, Fizik ha Kalvezerezhioù.\nGoude tregont bloavezhiad labour tenn lakaet da weañ neudenn ha neudenn ur c’horf d’ar yezh, eo diraezet ar bazenn a strivemp daviti adal an derou. E-pad pell e redas ar brezhoneg war-lerc’h ar yezhoù all, hep damant estreget benañ ur gwiskamant well-wazh da gealioù amprestet. Hiziv, e-ser un imbourc’h hag un dezevout renet e brezhoneg, eo boulc’het da vat ar grouidigezh, n’eo ket hepken eus gerioù er yezh, met eus kealioù el lavar bed. E meur a lec’h e Lavar 09, hag ivez en embannadurioù all da zont er-maez hevlene, ez eskor meizadoù, e tiwan termenoù n’eus dezho evit c’hoazh kevatal ebet er yezhoù all.\nPetra a dalvez bezañ diraezet hevelep pazenn ? Roomp kentoc’h d’ar goulenn furm an hini a glevomp endeo : an imbourc’h hag an dezevout a rit anv anezho, ha ne vijent ket bet renet kenkoulz dre ur yezh all ? Pa stagas Christian WOLFF (1679–1754) – a skrive e latin hag e galleg evel holl brederourion e amzer – da ziorren lavar an dezevout en alamaneg, e kavas hep mar en e yezh loazioù puilh. Hogen ma n’en dije ket korvoet al loazioù puilh-se ha krouet diwarno termenoù a viliadoù, ha graet en dije ar preder, n’eo ket ar preder alaman hepken met preder an denelezh, ar c’hammedoù bras a ouzer adalek an 18t kantved gant KANT, HEGEL, KIERKEGAARD an Danad, HUSSERL, HEIDEGGER ? Ha ken sperius eo tonket ar brezhoneg da vezañ ? An istor ne respont ket en a-raok. Klaoustreoù a laka d’ar muiañ.\nKement ha talañ ouzh atersoù, e venegin un arbennadenn a glevomp ivez : douget oa Christian WOLFF gant an tarzh broadelour a save neuze en Alamagn. Ha diorreadur ar brezhoneg en hon c’hantved ne ve ket ivez frouezh d’ar vroadelouriezh, zoken pa ouzer e voe gallek hogos atav al luskadoù broadel e Breizh ?\nUr rouedad zo hiziv a dud o teviñ evit Breizh, etrezo ur c’hengred galloudekoc’h eget nep kredenn all. O ger stur eo : “Difennomp hon hevelepted.” Hag o hevelepted a lec’hiont, ar re-mañ en ur vroad (n’eus ket anezhi), ar re-se en ur bobl (a garfent e oufe ez eo ur bobl), ar re-hont en ur yezh a gredont ez eo unan (a-fet yezh e kavont da lojañ o c’halon e-barzh dilerc’hioù a zo pe idiom an terminal speakers, pe ar valleeg, pe c’hoazh ar gwalarneg ma n’eo ket ar sadedeg). Stourmerion e arc’hont holl bezañ ; o stourm avat n’eo ket unan ouzh un enebour beziat, met stourm an emdouell ouzh ar beziadoù.\nNevez ’zo, ur studier eus Skol-veur Brest, o tremen un DEA war Roparz HEMON ha dodenn an hunvre, a skritelle “peurvroadelouriezh” mennadoù SADED hag ESB. E gwir, kaset hon eus an emdouell betek par ar follentez : pal ESB oa luskañ un dispac’h en dije lakaet da get ar beziadoù ha hep gortoz e stagjomp da seveniñ ar c’hoant chomet betek neuze e rezh an hunvre : bez’ e voe un derou framm kevredigezhel beziat, un derou yezh kevredigezhel ken beziat all. Seurt gwerc’heladennoù, hag int eginek, a spiras da derriñ an hunvre da vat. “The road of excess leads to palace of wisdom”, a skriv William BLAKE en e Proverbs of Hell. Pell e oamp aet diouzh ar poull tro hevelebour : mar komzemp a hevelepted e oa a hini mab den krouer – an nidiad – ha n’eo ket a hini ar Breton chouket en e damm bro evel en e votoù koad.\nAnzav a ran n’eo ket peursklaer din perak, ur wech laosket hon framm stadel e poubellenn an istor e-mesk frammoù dispac’hel ar bloavezhioù c’hwegont, ez eo manet peg ennomp ha birvidik angerzh ar brezhoneg. Meur a zisplegadur hon eus arnodet. An hini a ran gantañ hiziv, goude arlakadennoù all, eo hemañ : al lavar eo, da gorf dezhañ ar yezhoù, a ra d’an den bezañ den – koumoul o stlejañ o skeud warnañ n’eus ken eus ar pobloù, ar broadoù, ar riezoù... Bezet pe vezet, emell hon buhez (en erv treset gant diorreerion ar brezhoneg, Gregor, Gonideg, Vallée, Hemon) eo treiñ un danvez yezh e yezh.\n“Pa na ’m bez ket liv glas, e lakaan liv ruz”, eme Picasso ; ni, pa vank dimp ur ger, a sav unan diwar danvez ar yezh pe danvez ur yezh all pe diwar netra... Aet omp lark a spered hag a wered diouzh ar re poellet da virout ouzh ar brezhoneg a ziorren, da sonnañ furmoù o yezh evel ma sonnont harzoù o bro. Hon pal eo gwelout initial speakers o tiraez talbenn al lavar bed. Mar adkemeromp bomm brudet stourmerion ar yezh gwechall : “Ar brezhoneg a ya war-raok”, e klevomp drezañ : “Lavar mab den a ya war-raok.” Rak desket hon eus bezañ, n’eo ket Brezhoned, met denion.\n1 En niver-mañ e kontan ar 17 testenn dastumet e LAVAR 01 & 02 hag an 346 notenn yezhouriezh a ya d’ober an niverennoù eus LAVAR 03 da LAVAR 08.\nKentskrid da LAVAR 09, pp. 7–9, Preder 1996


Boulig & Billig : C'hoarzh c'hoazh ! — Bannoù-heol\nPosté le 01/01/2005 - Presse\nPersonnes en lien avec l'article : Roba, Tudual Audic\nFent, dudi ha c'hoarzh c'hoazh evit an holl, kozh ya yaouank, chas, baoted hag all. Setu adarre, savet ha treset gant Roba, troioù-kaer Boulig hag e gi Billig en un albom nevez, C'hoarzh c'hoazh, un digarez evit ar pempvet levr bannoù-treset er rummad-se gant an ti-embann Bannoù-heol, ur gevredigezh savet gant Arno Elegoed ha staliet e Kemper. Skoazellet eo bet an treiñ hag an embann gant Ofis ar Brezhoneg hag ar C'huzul-Rannvro ivez.\nHag ar wezh-mañ eo gant Tudual Audic eo bet troet al levr, ar pezh na vez ket aes atav, a c'hallit krediñ, dreist-holl pa vez c'hoariet gant ar gerioù e galleg. Met en em dennañ a ra eus ar c'hentañ pa zeu a-benn, da skouer, da grouiñ gerioù evel champakoaniañ evit lavaret koaniañ gant champagn pe pa sav un titl e brezhoneg gwelloc'h eget an hini e galleg (Faut rigoler !)...


Hyder Ali, pe Haidar Ali (Dodballapur, c. 1722-1782 Chittur) a oa un ofiser indian, muzulman chiit, hag a zeuas da vout penn-brezel ha gouarnour Rouantelezh Maisor, pe Mysore, ur vro dizalc'h e mervent India, e dibenn an XVIIIvet kantved.\nHaidar Ali, engravadur gant Pierre Adrien Le Beau, e 1762.\nAn amiral gall Pierre Suffren gant Hyder Ali en 1783. Engravadur gant J.B. Morret, e 1789\nGant e vab Tipu Sultan e stourmas a-enep ar Saozon a glaske teurel o c'hrabanoù war su India.\nMab e oa da Fateh Haidar Alî Mohammad, a lavare diskenn eus ar profed Mahomed, hag a oa mab d'ur fakir, muzulman soufi, eus Panjab. Daous ma ne ouie ket lenn en devoa perzhioù splann ha spered lemm a-walc'h da sevel betek penn stad Maisor.\nSoudard e oa e servij ar raja (roue) Krishnaraja Wadiyar II, a daolas pled e oa ur brezelour kadarn. E-kerzh seziz Devanhalli en 1749, e sachas Haidar evezh Nanjirâj, ministr ar raja, hag anvet e voe da ofiser uhel. Adaozañ a reas arme Maisor, ha pourveziñ ar soudarded gant dafar heñvel ouzh hini ar Saozon hag ar C'hallaoued. En 1757 e voe anvet da bennjeneral\nAdtapet diwar « https://br.wikipedia.org/w/index.php?title=Hyder_Ali&oldid=1962077 »


ken uhel - Wikeriadur\n1.2.1 Notennoù ha daveennoù\nSavet diwar an adverb ken hag an anv-gwan uhel.\nken uhel /Distagadur ?/\nDerez-kevatal an anv-gwan uhel\nD'ober un estlammadenn\nC'hwi hoc'h eus, en un doare burzhudus krouet an den ken uhel ha savet anezhañ a nevez en un doare burzhudusoc'h c'hoazh. — (Uguen, Leor nevez an Oferenn hag ar Gousperou, Kemper, 1924, p. 57.)\nEn droienn ken uhel ha :\nA-hed ur sizhun e rankjomp 'ta briata druilhadoù plous brein-tuf ha charreat ur bern kaoc'h-kezeg ken uhel hag ar Menez-Bre. — (Jarl Priel, Amañ hag Ahont, Al Liamm, 1957, p. 15.)\nEn islavarenn ken uhel ma (ken ... ma ...) :\nAr palez-mañ a oa ken kaer ha ken uhel ha ken kreñv ar mogeroù, ma chomjont da sellet outañ, ha ne ouient petra da ober. — (Fañch an Uhel, Kontadennoù ar Bobl/3, Al Liamm, 1988, p. 115.)\nGervel a reas eus Bro-Iwerzhon, gant galloud e skiant nemetken, pikoloù mein, ken uhel ha ker ponner ma n'en dije gellet ramz ebet o loc'hañ, [...]. — (Langleiz, Romant ar Roue Arzhur/levrenn I : Marzhin, Al Liamm, 1975, p. 36.)\nEn islavarenn ken uhel ken (ken ... ken ...) :\n— [...] ; selaou mat : e gastell a zo dalc'het diwar-bouez peder chadenn aour 'us d'ar mor, ken uhel, ken na weler ket anezhañ eus-traoñ. [...] ? — (Fañch an Uhel, Kontadennoù ar Bobl/1, Al Liamm, 1984, p. 69.)\n↑ Vi-koukoug : ret eo lenn "plouz" e-lec'h "plous".\nAdtapet diwar « https://br.wiktionary.org/w/index.php?title=ken_uhel&oldid=317653 »\nKemmoù diwezhañ degaset d'ar bajenn-mañ d'an 6 Gou 2021, da 22:13.


Maria Rampendahl - Wikipedia\nMaen-koun Maria Rampendahl\nMaria Rampendahl (war-dro 1645 e Lemgo – 1705 e Varel) eo ar vaouez diwezhañ a voe tamallet dezhi bezañ sorserez ha barnet evit se e kontelezh Lippe, en Alamagn, e 1681. Boureviet e voe met ne anzavas ket e oa sorserez. He gwaz ne zilezas ket Maria Rampendahl ha kement-se, gouez dezhi, a roas kalon dezhi. Kondaonet e voe, a-benn ar fin, da vezañ kaset kuit eus ar gêr.\nKlask a reas-hi goude-se sevel klemm a-enep kêr Lemgo ha kont Lippe, diral Lez-varn an Impalaeriezh, ha lavaret e oa bet direizh ar varnadenn a-enep dezhi. Met koll a reas he frosez, echuet d'an 30 a viz Here 1682, ha kalz a arc'hant a gollas ar c'houblad en afer-se. Mont a rejont da vevañ da Varel, kêr c'henidik he gwaz, e kontelezh Oldenburg, hag eno e varvas e 1705, d'an oad a 60 vloaz.\nAr vaouez diwezhañ eo a voe barnet evel sorserez e Lemgo. En enor dezhi e voe savet ur maen-koun e 1994 e-kichen iliz Lemgo.\nMaria Rampendahl (Amgeklagte im Hexenprozess) (de)\nAdtapet diwar « https://br.wikipedia.org/w/index.php?title=Maria_Rampendahl&oldid=1537469 »\nKemmoù diwezhañ degaset d'ar bajenn-mañ d'an 21 Du 2013, da 22:39.


Kaozeal:Søren Kierkegaard - Wikipedia\nFazius e oa an IPA (tennet eus ar Wikipedia gallek moarvat) ; reizh eo er yezhoù all, nemet e vank distagadur Aabye.\nLamet an IPA ganin neuze, ha lakaet an distagadur danek a c'heller selaou. — 2.13.213.68 24 Meu 2015 da 18:39 (UTC)\nRe wir. Adtapet em boa an distagadur roet war ar wikipedia gallek hep gwiriañ (n'eo ket mat!). Un tammig luziet marteze evit tud 'zo ha binvioù 'zo pellgargañ an distagadur. Marteze e c'haller ober evel war wikipediaoù all 'zo (evel an hini alamanek), ober gant an daou zoare (da selaou ha da lenn).--Trec'hlid mitonet (kaozeal) 24 Meu 2015 da 19:47 (UTC)\nAr pezh a felle din ober, hogen ne gredan ket IPAat Aabye hervez ar pezh a glever, gant aon da faziañ ha da loc'hañ un tabut diziwezh... Mat e vefe lakaat IPA + Audio memestra, pa genglotont rik.\nEvit a sell ouzh ar selaou : trawalc'h eo klikañ dehoù evit digeriñ ur prenestr nevez – war ma benveg 5 bloaz, bepred !— 2.13.213.68 24 Meu 2015 da 19:56 (UTC)\nWar ma hini eo un tamm luzietoc'h. Ma, emichañs e vo sklaer a-walc'h evit al lenner e c'haller selaou an distagadur mar karer. War wikipediaoù 'zo en em gaver alies gant enrolladurioù evit an distagadurioù; war hon hini n'eo ket ledet kalz c'hoazh an doare-ober-se.--Trec'hlid mitonet (kaozeal) 24 Meu 2015 da 20:15 (UTC)\nAdtapet diwar « https://br.wikipedia.org/w/index.php?title=Kaozeal:Søren_Kierkegaard&oldid=1630286 »\nKemmoù diwezhañ degaset d'ar bajenn-mañ d'an 24 Meu 2015, da 20:15.


Pajenn:Marigo - Buez ar Saent.djvu/265 - Wikimammenn\nPajenn:Marigo - Buez ar Saent.djvu/265\nO remercout ne alle quet chomm pell en ur plaç heb beza istimet hac enoret, e coumanças beva evel ur Pelerin, en ur esperout penaus o cench quarter ne vize quet aznavezet, hac e vize exposet da veza dispriget ha rebutet ; mæs Doue pehini en devoa inspiret dezàn dre ur vocation special ar sonch da veagi, evit disquez ennàn da veur a bopl un exempl parfet a vertuz, na bermetas quet e chomze cuzet ur Sclerigen quer bras. Ar Sant a ree burzudou dre quement plaç ma tremene. E Coloign e pareas e Hostis eus a un drouc-Sant ; e Maliin e vougas un tân goall fuloret meurbet ; e Cambre un Æl a zigoras dezàn dor an Ilis ; e Maubeuge e oue quemeret evit ur Profet bras ; e Tourne e cavas ur revolt etouez ar bopl, an habitantet armet an eil a-enep eguile ha prest d’en em laza-oll. En em lacât a eureu en o c’hreiz gant ar grucify en e zorn, hac, heb beza aznavezet gant nicun anezo, e parlantas out-o gant quement a nerz ma taulzont o armou a gostez ha ma en em unanzont var an heur.\nErfin ez eas d’ar Guær a Gand. Ar Guær-se o veza disolet gant ar vocenn, an habitantet en em recoumandas d’e bedennou. Ar Sant a c’houlennas digant Doue ar c’hraç da vervel e unan gant an drouc-se ; ha ma vize dilivriet ar Guær eus ar c’hlènvet : Doue a sezlaouas e beden ; mervel a reas e-unan evel m’en devoa goulennet, er bloaz 1012, hac er moument ma varvas, e heanas ar c’hlènvet er vro.\nAr Sant-mâ a scuille ur mor a zaëlou abalamour da bec’hejou e bopl. Ar guella usaich a illit ober eus ho taëlou, eo gouela ho pec’hejou hac ar re ho nessa. Petra servich deoc’h o impligea da zeplori ho miseriou ? Reservit-y evit gouela ho pec’hejou, hac e vezint profitabl deoc’h.\nPeguen douç eo gouela e bec’hejou, pa zeu Doue da gonsoli ar re o gouel ! Ha ne d’ê quet guir penaus biscoas n’hoc’h eus en em gavet countantoc’h eguet en amser ma hoc’h eus gouelet ho pec’hejou ? An\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/265&oldid=134372 »


Accueil / Lec'h / Etrebroadel / Yes Cymru, krog ivez stourm an dizalcʼhidigezh e Bro-Gembre ?\nTalwyn Baudu 27 February 2016\nDisadorn paseet (dʼan 20/02) e oa bet lañset en un doare ofisiel dirak ur cʼhant bennak a dud ul luskad nevez a-benn bountañ mennozh dizalcʼhidigezh Bro-Gembre. Nʼeo stag Yes Cymru ouzh strollad politikel ebet, e bal kentañ eo krouiñ ul luskad pobl. Klask a reont un nerzh a vefe bountet eus an diazez a-drugarez da geodedourien a bep seurt a-benn bodañ an holl re a-du gant an dizalcʼhidigezh, nʼeus forzh o liv politikel. O fal eo deskiñ dʼar Gembreiz mennozh ur vro dizalcʼh o kas da benn obererezhioù desavadurel disheñvel pe en ur c’hervel an dud dʼen em vodañ evit ar stourm-mañ.\nUl luskad sokial eo Yes Cymru, cʼhoant o deus brudañ ha digeriñ an tabut war dizalcʼhidigezh Bro-Gembre dre ar cʼhevredadoù keodedel ha nʼeo ket plasañ ideologiezh an dizalcʼhidigezh e kalon politikerezh strollad ar Vroadelourien pe etrezek skiantourien skol-veur nemetken evel ma vez graet peurvuiañ. Un istor hir a zo etre youl ar gevredigezh hag stourmoù evit ar minorelezhioù kaset da benn peurvuiañ war tachenn ar yezh gant luskadoù evel Cymdeithas yr Iaith evit diorren ar cʼhembraeg, met morse ne ʼz eus bet ur cʼhoulzad gwirion o vountañ evit an dizalcʼhidigezh, emañ Yes Cymru neuze o kas ar stourm-se war-raok evit ar wech kentañ a-drugarez dʼar youl kavet er gevredigezh-se dija.\nNe cʼheller bezañ ezel ofisiel eus al luskad-mañ nemet abaoe penn kentañ ar bloaz, met aozet zo bet gante div vanifestadeg dirak breujoù Bro-Gembre dija, unan un nebeud devezhioù a-raok ar referendom war an dizalcʼhidigezh e Bro-Skos e miz Gwengolo 2014 hag ur vanifestadeg all a-raok an dilennadegoù e Breizh-Veur e Miz Ebrel 2015. An div vanifestadeg-se a oa un doare evit al luskad da ziskouez kengred Kembreiz gant stourm ar Skosiz, hag o cʼhoant evit ma kendalc’hfe an treuzkas galloudoù eus Londrez da Gerdiz. Evit poent eo deuet a-benn al luskad da dizhout e bal en ur bakañ politikerien eus strolladoù politikel disheñvel. Er manifestadegoù e oa bodet ouzhpenn dilennidi eus Plaid Cymru (Broadelour), un nebeud politikerien eus strolladoù all a oa a-du evit dont da brezegenniñ ivez, eus an tu-Kleiz, ar Cʼhreiz hag ar re Cʼhlas.\nKaout ur politikour pe zaou eus pep strollad a zo brav a fed simbol, met chom a ra mennozh an dizalcʼhidigezh kontroll da spered ar strolladoù politikel-se dre vras. Ouzhpenn se eo pouezus menegiñ ez eus kaoz bremañ e vefe paket marteze kement a zileuridi gant ar UKIP, strollad an tu-dehoù pellañ, ha gant ar Vroadelourien evit dilennadegoù Bro-Gembre miz Mae a zeu. Ma chomfe gant an tu dehoù kement a zeputeed ha hiziv an deiz e vefe neuze ouzhpenn 40% eus kannaded Bro-Gembre amgredik war mennozh kendercʼhel da dreuzkas muiocʼh a c’halloud da Vro-Gembre.\nEtre 5 % ha 15 % eus Kembreiz a souten an dizalcʼhidigezh, un diazez a-feson a-benn kregiñ gant lañs al luskad sokial-mañ, met pet anezho a votfe dalcʼhmat evit Plaid Cymru en dilennadegoù forzh penaos ? En ur Stad yacʼhocʼh eo bet ar strollad dizalcʼhour hag hervez kont, ne vezont ket kemeret evel un dañjer ken gant ar Sosialisted, strollad muianiver gouarnamant breujoù Kerdiz.\nTu zo en em cʼhoulenn neuze ma sikourfe seurt luskad ar strollad Broadelour da dizhout ouzhpenn 20 % eus ar mouezhioù e Kerdiz evel ma oa gante e 1999 ha 2003. Nʼeo ket ken anat, met normalizañ a rafe al luskad ideologiezh an dizalcʼhidigezh e-touez Kembreiz ha strolladoù politikel all estreget hini Plaid Cymru da nebeutañ.\nE Bro-Skos, ne oa ket barregezh an SNP en deus kendrecʼhet 44,7 % eus ar Skosiz da votiñ Ya e referendom miz Gwengolo, met al luskad sokial efedus gant ur gwir raktres demokratel an hini eo. An dud a vez kendrecʼhet kentocʼh gant o mignoned, o familh, o fried hag o rouedad sokial dre vras, kollet fizañs ganto er bolitikerien. Ret eo dʼar gevredigezh neuze bountañ, dedennañ an dud war tabut an dizalcʼhidigezh ha lak da gemm raksoñjoù sokio-ekonomikel negativel a vez kavet war seurt raktres. Pal Yes Cymru a zo neuze digeriñ an tabut a-dreuz ar gevredigezh ha skeul bolitikel ar strolladoù hep ma chomfe seurt tabut bacʼhet e-touez ur vinorelezh.\nMennozh an dizalcʼhidigezh a zo unan difetis a-walcʼh, lecʼh ma vez diaes kinnig ur steuñv sklaer hag ur raktres politikel resis evit an dazont. Diaes neuze a-wechoù terriñ enkrez an dud da souten un dazont displann ha goulenn diouzh an dud sevel a-du gant diasurted ar bloavezhioù war-lercʼh. Tizhout ar gwir dʼur bobl dʼen em zidermenañ a rank bezañ bountet gant fizañs, a-drugarez dʼur youl greñv kaset da-benn gant paotred ha mercʼhed ordinal, nʼeo ket gant politikerien met dre ul luskad pobl e teuer a-benn hiziv-an-deiz da gendrecʼhiñ an tu enep. Etre 2011 ha 2012 e vije kavet tro 30% eus annezidi Bro-Skos o souten an dizalcʼhidigezh, padal e oa ouzhpenn 50% eus ar cʼhadorioù e Gouarnamant Bro-Skos leuniet gant kannaded o tont eus strollad dizalcʼhour an SNP. Kas da benn ur politikerezh evit an dizalcʼhidigezh az a pellocʼh eget programm strollad-mañ-strollad politikel met kentocʼh diskouez fizañs war dazont buhez sokio-ekonomikel ha sevenadurel annezidi un tiriad. Rannet eo strollad ar Sosialisted e Bro-Skos war mennozh an dizalcʼhidigezh, evel ma vez rannet strollad Podemos e Katalonia war ar sujed. Evit tizhout ur cheñchamant gwir war ar mennozh, dʼar gevredigezh ha da veur a strollad politikel reiñ al lusk hag an ton da grouiñ raktres kumun an dizalcʼhidigezh ha nʼeo ket da bolitikerien ur strollad broadelour nemetken dʼen ober.\nGouzout a ra Yes Cymru e kemero moarvat pell amzer a-benn diorren mennozh an dizalcʼhidigezh e-maez ur stourm difetis ha plantañ an tabut er gevredigezh, met gant kaoz eus ur Brexit er mare mañ, nʼeo ket kloz an afer tamm ebet. Arabat da b/Plaid Cymru neuze bezañ e penn a-raok ul luskad evel houmañ met ul labour start e vo da Yes Cymru kendrecʼhin voterien hag izili ar strolladoù politikel all da lakaat ar gaoz war an dizalcʼhidigezh e-kreiz o strollad. Normalizañ ha diskouez dʼan annezidi interest seurt tabutoù chomet kuzh, imbroudiñ an ideologiezh e kalon ar c’hevredad keodedel a zo bet graet a-benn kendrecʼhin politikerien zo e Bro-Skos ha Bro-Gatalonia, da Vro-Gembre bremañ da glask ober ar memes tra.\nShare the post "Yes Cymru, krog ivez stourm an dizalcʼhidigezh e Bro-Gembre ?"\neuropean free alliance Plaid Cymru yes cymru yes scotland\t2016-02-27\n> Talwyn Baudu


Brigadennoù Ruz - Wikipedia\nAr Brigadennoù Ruz (italianeg: Brigate Rosse) a zo anezhe ur strollad marksour-leninour en Italia sañset da vezañ krouet gant Renato Curcio, ur studier e Skol-Veur Trento e 1969. Pal pennañ ar Brigadennoù Ruz (BR) a zo klask kas an traoù d’ur stad dispac’hel dre ar stourm armet a-benn tennañ kuit Italia diouzh an Aozadur Feur-emglev Norzh-Atlantel (AFNA) .\nEr penn kentañ ne oa oberiant ar strollad nemet e Milano hag e Torino e lec’h ma veze stourmet gantañ a-enep d’an tu dehoù pellañ. Gant izili ar strollad – dreist-holl laboureion/ezed ha studeierion/ezed – e veze distrujet mekanikoù ha burevioù al labouradegoù. E 1972 e voe kaset da benn skrapadeg gentañ ar strollad, mestr-micherour ul labouradeg bet dalc’het gante a-raok leuskel anezhañ da vont kuit.\nGoude 1974 ez eas war ledanaat tachenn ar Brigadennoù Ruz betek Roma, Genoa, ha Venezia ha kregiñ a rejont ivez da skrapañ tud a-bouez er vro.\nHervez an disklêriadur bet embannet gant ar strollad e 1975 en deveze da bal: "skeiñ kalet a-enep da galon ar Stad rak ar Stad a zo anezhi ur sammad embregerezhioù impaelour liesvroadel". Kregiñ a rejont da skeiñ kentoc’h war balioù o tennañ d’ar polis, servijoù ar surentez hag ivez ar strollad a veze da neuze e penn ar vro, Democrazia Cristiana.\nE miz Mezheven 1974 e voe lazhet evit ar wech kentañ gant ar Brigadennoù Ruz pa varvas dreze daou ezel eus ar strollad faskour, Movimento Sociale Italiano. Da geñver an deiziad-se e voe leusket a-gostez gante hogozik penn-da-benn o labour war an dachenn etre al labourerion.\nE 1976 e voe harzet un nebeud izili eus ar Brigadennoù Ruz ha lazhet unan gante ivez. Ar bloaz war-lerc’h e tisklêrias ar strollad e oa bet krouet gante ar Strollad Stourm Komunour evit “kas renkad al labourerion war an hent mat”.\nMont war washaat a rae niver ha krizder an taolioù kaset da benn gant ar strollad a-enep da g-carabinieri ha da varnerion evit pouezañ war ar lêzioù-barn da didamall pennoù an aozadur bet harzet ha kaset d’an toull. Muioc’h mui a studerion a eas da ezel er strollad, ha neubeutoc’h nebeutañ a labourerion a veze kavet etreze.\nE 1978 e voe skrapet ha lazhet gant ar Brigadennoù the Brigades ez-Kentañ Ministr Italia Aldo Moro abalamour ma oa bet deuet hennezh a-benn da gaout ur c'henemglev etre Strollad Komunour Italia ha Democrazia Cristiana.\nE 1981 e vo skrapet gant ar BR un ofiser eus arme ar Stadoù Unanet, James Dozier, dieubet war-lerc’h gant ar polis. Gallout a reas ar polis herzel izili all en afer-se ha dreze e oa bet tu da herzel meur a hini all da heul.\nE 1984 e tisrannas ar Brigadennoù e daou duad: al darn vrasañ eus an izili e Strollad Stourm Komunour (BR-PCC) hag ar re all e Unvaniezh ar Stourmerion Komunour (BR-UCC). Hag er memes bloavezh e voe nac’het ar stourm armet o lâret ne gase da vann ebet gant pevar eus pennoù an aozadur en toull-bac’h, Curcio, Moretti, Ianelli and Bertolucci.\nE 1984 e tisklêrias ar strollad e oa bet lazhet Leamon Hunt gante.\nE 1985 un nebeud izili italian o chom e Frañs a distroas da Italia. Mont war gresk a rae an niver a dud harzet gant ar polis d’ar c’heñver-se. E miz C’hwevrer 1986 e lazhas ar BR-PCC ez-maer Firenze ha klask lazhañ ivez kuzulier ar C’hentañ Ministr Bettino Craxi. E miz Meurzh 1987 e lazhas ar BR-UCC ar Jeneral Licio Giorgieri e Roma. Hag e 1988 e voe lazhet gant ar BR-PCC ar senedour Roberto Ruffilli. Taol bras diwezhañ ar strollad eo hennezh a-drugarez da niver bras an izili bennañ bet tapet gant ar polis.\nLazhañ a raes ar strollad Massimo D'Antona, kuzulier d’ar C’hentañ Ministr Massimo D'Alema e 1999. Lazhet e voe evit ar wech diwezhañ gant ar BR e miz Meurzh 2002 pa varvas ar c’helenner war an armerzh ha kuzulier da Silvio Berlusconi Marco Biagi goude bezañ tennet warnañ gant ar memes pistolenn bet implijet evit lazhañ D'Antona .\nD’an 3 a viz Meurzh 2003, daou ezel eus ar Brigadennoù Mario Galesi and Nadia Desdemona Lioce a dennas war ar polis en un tren e porzh-houarn Terontola. Mervel a reas Galesi hag Emanuele Petri eus ar polis. E miz Here 2003 e voe harzet c’hwec’h ezel eus ar BR e Firenze, Sardinia, Roma ha Pisa liammet ouzh muntr Massimo D'Antona.\nHiziv an deiz ez eo diaezet goût pet a tud a souten c’hoazh politikerezh ar Brigadennoù Ruz, met nebeutoc’h evit 50 den moarvat. Ouzhpenn an daou duad istorel pennañ ez eus komz ivez eus daou duad posupl nevez ivez: "Kelloù Proletaer Armet" (italianeg "Nuclei Armati Proletari") ha "Linenn Gentañ" (italianeg "Prima Linea").\nSkeiñ war unan evit kelenn da gant: istor kresk ar Brigadennoù Ruz en Italia er bloavezhioù 60 ha 70 (e saozneg)\nAdtapet diwar « https://br.wikipedia.org/w/index.php?title=Brigadennoù_Ruz&oldid=1983460 »\nDernière modification le 31 Meu 2022, à 14:45\nKemmoù diwezhañ degaset d'ar bajenn-mañ d'an 31 Meu 2022, da 14:45.


Timbroù Tripolitania - Wikipedia\nMarc’heg arab o bukañ ur c’harr-nij - 1937.\nTripolitania pe Tripolitana a vez graet eus rannvro Tripoli, keoded eus kornog Libia, e hanternoz Afrika. Tiriad an Impalaeriezh Otoman e oa a-raok na kouezhfe etre daouarn an Italianed e 1911, goude ur brezel etre rouantelezh Vittorio-Emanuele III a-enep Turkia hag a echu gant sinadur Feur-Emglev Lausanne d'an 18 a viz Here 1912.\nEmren eo ar vro ez-ofisiel, nemet aloubet eo mui pe vui gant an Italianed goude ar Brezel-bed kentañ. Dont a ra da vezañ un drevadenn zisheñvel diouzh Libia etre ar 26 a viz Even 1927 hag an 3 a viz Kerzu 1934. Staget e vo ouzh Libia warlerc’h.\nAc’hubet e vo gant an armeoù saoz e 1943, ha meret ar vro (ha hini Cyrenaica) gant melestradurezh ar Rouantelezh Unanet betek 1951.\nGant ar rummad gouestlet da “Brezegerezh ar Feiz” e krog e 1923 an embann timbroù evit Tripolitania gant an aotrouniezh italian. Timbroù italian soulgarget int, betek 1925.\nAdalek 1926 ez eus lakaet er-maez rummadoù a-ratozh evit broioù dindan dalc’h Italia Mussolini, unan oc’h enoriñ da skouer an “Institute Coloniale Italiano” : skeudennaouiñ a ra ur vaouez roman war-sav, o tec’hel ur c’hleze en he dorn dehou hag ur pal en dorn fall.\nUn toullad rummadoù evit ar post dre garr-nij zo embannet etre 1931 ha 1933. E miz Here 1934 ez eus embannet c’hwec’h timbr evit brudañ Eil Diskouezadeg Arzoù an Trevadennoù. Da c’houde e vo graet gant timbroù trevadenn italian Libia e korn-bro Tripoli.\nTimbr saoz soulgarget evit Afrika – 1942\nTimbr saoz soulgarget evit Tropolitania – 1950\nRed an Eil Brezel-bed a gas ar Saozon da verañ Tripolitania adalek 1943.\nEtre 1948 ha 1950 : emañ ar velestradurezh soudardel saoz e penn ar vro. Timbroù gant poltred ar Roue George VI soulgarget M.E.F. (“Middle East Forces” ) a zo implijet e Tripolitania, evel e Cyrenaica, Eritrea hag Etiopia da c’houlz-se.\nEtre 1950 ha 1951 : ar velestradurezh nann-soudardel a embann timbroù saoz soulgarget "B A TRIPOLITANIA M A L " evit "British Administration" (Melestradurezh Breizh-Veur) ha “Military Administration Lire” (Lira ar Velestradurezh Soudardel).\nE 1951, pa c’hoarvez dizalc’hidigezh Rouantelezh Libia e koll Tripolitania e bersonelezh postel.\nStamps of Tripolitania\nAdtapet diwar « https://br.wikipedia.org/w/index.php?title=Timbroù_Tripolitania&oldid=1823459 »


tabouret bureau ergonomique – snowify.me\nBy snowify on Wednesday, November 22, 2017\ntabouret bureau ergonomique comparatif chaise de bureau chaise bureau ergonomique fauteuil de bureau ergonomique comparatif comparatif fauteuil bureau ergonomique tabouret bureau ergonomique ikea.\ntabouret bureau ergonomique pour vous aussi acvidemment daccouvrez ici votre nouveau siage de bureau topstar topstar sitness 20 tabouret ergonomique tabouret bureau ergonomique ikea.\ntabouret bureau ergonomique tabouret ergonomique bureau siege ergonomique bureau assis genoux avis tabouret bureau ergonomique roulettes tabouret bureau ergonomique ikea.\ntabouret bureau ergonomique tabouret ergonomique assise selle tabouret bureau ergonomique pas cher.\ntabouret bureau ergonomique tabouret ergonomique sitness 20 1 tabouret bureau ergonomique ikea.\ntabouret bureau ergonomique siage ergonomique gris roulettes tabouret posture dos bureau kneeling chair tabouret bureau ergonomique ikea.\ntabouret bureau ergonomique tabouret de bureau ergonomique free rainbow mobilier de bureau chaises de bureau producteur de tables de caf with sige ergonomique de bureau tabouret bureau tabouret bureau.\ntabouret bureau ergonomique chaise ergonomique bureau fauteuil ergonomique bureau siege de bureau ergonomique 05401758 tabouret fabriquer castorama chaise ergonomique tabouret bureau ergonomique pas c.\ntabouret bureau ergonomique tabouret de bureau ergonomique tabouret de bureau ergonomique tabouret bureau ergonomique pas cher tabouret bureau ergonomique tabouret de bureau tabouret bureau ergonomiqu.\ntabouret bureau ergonomique tabouret focal pivot tabouret bureau ergonomique roulettes.\ntabouret bureau ergonomique tabouret ergonomique sitness 6 tabouret bureau ergonomique pas cher.\ntabouret bureau ergonomique tabouret bureau ergonomique pas cher.\ntabouret bureau ergonomique fauteuil de bureau ergonomique oslo noir tabouret bureau ergonomique pas cher.\ntabouret bureau ergonomique tabouret ergonimique pony ecopostural base chromace tabouret bureau ergonomique roulettes.\ntabouret bureau ergonomique siage ergonomique assis genoux pray ergoforme tabouret bureau ergonomique pas cher.\ntabouret bureau ergonomique chaise ergonomique tabouret bureau ergonomique pas cher.\ntabouret bureau ergonomique attrayant tabouret de bureau ergonomique 52741 8178326 beraue tabouret bureau ergonomique roulettes.\ntabouret bureau ergonomique tabouret assis debout bas tabouret bureau ergonomique pas cher.\ntabouret bureau ergonomique tabouret ergonomique bureau tabouret bureau tabouret bureau ergonomique roulettes tabouret bureau ergonomique roulettes.\ntabouret bureau ergonomique daccouvrez le siage de bureau ergonomique swopper work tabouret bureau ergonomique pas cher.\ntabouret bureau ergonomique siage ergonomique tabouret bureau ergonomique ikea.\ntabouret bureau ergonomique prix tabouret ergonomique mini tabouret bureau ergonomique pas cher.\ntabouret bureau ergonomique tabouret pour bureau de siege ergonomique pour bureau tabouret pour bureau tabouret bureau ergonomique roulettes.


Buhez ar Zent. pages 72, 73. Encyclopédie Marikavel.\npages 72, 73\nThimothe a oa ganet en Lystr, eun nebeut blaveziou 'arôk maro Hon Zalver. E dad a oa pagan, mes e vamm, Eunika, hag e vamm-goz, Loïda, a heuilhe relijion ar Judevien hag a zavas ar bugel en doujanz Doue. Kerkent ha ma teuas da Lystr kentan prezegerien ar fe da embann relijion Jezuz-Krist, Timothe a deuas da anaout e oa gante ar wirione hag a c'houlennas ar vadeziant. Eun nebeut goude, Pol, doktor ar baganed, hag a oa et betek ennan ar vrud eus fe Thimothe, hen c'hemeras en eur dremen, daoust d'e yaouankiz, da zont da rei an dorn d'ezan da asten dre ar bed rouantelez Jezuz-Krist. Redek a reas evelse, epad dek vla, kement beg douar ha kement enezen a zo war hent Jeruzalem da Rom. Erfin, an abostol bras, hel lakas da eskob en kêr Ephes. Deut zo betek d'imp daou lizer skrivet gantan di, «d'e vab muian-karet, » evel m'hen galve.\nEr c'hentan, grêt en Laodikea, e ro da anaout da Dimothe ar fals-kredennou an evoa ezom da zispenn etouez ar bobl, ha piou eo ar re a c'hall da lezel da vont en urziou sakr. Arôk achui, e c'hourc'hemen d'ezan teuler evez, gant aon d'ober droug d'e yec'hed dre e binijennou re rust pe e labouriou re vras, ha kemer eur banne gwin, beb an amzer, d'e brejou, abalamour d'ezan da grenvât.\nEn eil lizer, skrivet en Rom, er bla 66, Pol a ro da anaout d'e vignon mat eman er prizon evit an eil gwech, hag evel ma kred e tosta d'e verzerenti, e ped anezan da zont d'e welet eur wech c'hoaz :\n« Deus kentan ma c'helli, emezan, arôk ar goanv, ha digas ganit, en eur zont, ar vantel am eus lezet en Troa, en ti Garpus, hag al levriou ; ha dreist-oll, ar skridou war barchimin a zo eno ive. »\nKomz hag a ziskoue an dienez a bep tra en em gave en ni an abostol chadennet, hag ar garante dener a oa en e galon evit e « vab dre ar fe. » Dibennet e oe en mezeven war-lerc'h. Kerse e oe gant Timothe koll anezan. Koulskoude, elec'h fallgaloni, e kendalc'has da ren c'hoaz e iliz, epad ugent vla, ha d'ober diouti unan eus ar re vrudetan, etouez ar re a oe savet er c'hantved kentan. De ouel Diana, doueez vras Ephes, e klaskas miret ouz ar baganed d'ober o zotoniou kement hag a rent. E gomzou madelezus, elec'h gonit o c'halonou, a lakas ar gwad da zevel d'o fenn, hag o vezan sailhet warnezan hen skojont a dôliou mein.\nAr gristenien a zougas ar merzer war eur mené ' us da gêr. Eno e tremenas etre o diwrec'h, d'an 22 a viz genver 97.\nDoue an eus c'hoant e vefe salvet an holl dud, hag evel m'int bet kollet gant eun den, e fell d'ezan e vefent salvet gant eun den : an Otrou Jezuz-Krist, diskennet war an douar evit hon zilvidigez : Propter nos homines et propter nostram salulem. Jezuz-Krist a zo pignet adarre en nenv, ha breman, re-all a dalc'h gant e labour. N'eo ket da rouaned, na da zoktored an douar, eo an eus Mab Doue lavaret : « Et, kelennet an holl boblou, ha badezet aneze, en bano an Tad, ar Mab hag ar Spered-Glan ! » mes da zaouzek den a renk izel, eus ar Galile, ha d'ar re a zo, dre wir, o terc'hel o flas abaoue, da lavaret eo, ar veleien hag an eskibien a zo a-unan gant ar pab.\nAr beleg en eur barouz eo eta an den ' zo digaset gant Doue da ren an dud etrezek ar baradoz. Ar beleg zo da Zoue, ba d'e barousianiz goude Doue; en o zouez eman, e di eo o zi, o bara eo e vara, o bue eo e vue, o levenez eo e levenez, o dienez eo e zienez, o glac'har eo e c'hlac'har, o foan eo e boan.


Clementine 1.1 e brezhoneg\nEmbannet : D'al/ar Yaou 25 a viz Here 2012\nHandelv 1.1 Clementine, al lenner sonerezh zo aet war wel.\nDeuet eo er-maez nevez-zo handelv diwezhañ Clementine (an hini 1.1) e Brezhoneg penn-da-benn. Daoust da vezañ un tamm dianavezet, ez eo Clementine ul lenner sonerezh galloudus, evel Windows Media Player (pe iTunes, ma 'z oc'h boaziet d'an urzhiataerioù Mac). Frank eo, hag evit an holl reizhiadoù korvoiñ pennañ (da lâret eo Windows, Mac OSX ha GNU/Linux). Servij a ra da welet ho sonerezh war hoc'h urzhiataer ha da lenn ho tonioù dre ur roll-seniñ (playlist).\nUnan eus perzhioù pennañ Clementine a zo ivez lenn ar sonerezh adalek an Internet war lec'hiennoù anavezet mat evel Spotify, Last.fm, Grooveshark hag all, met ivez adalek lanvioù boaz, a zo tu kavout war lec'hiennoù ar skingomzoù da skouer.\nAn doare gwellañ evit dizoloiñ ar meziant a zo e bellgargañ. Digoust eo evel-just !\nEvit lakaat ar meziant e Brezhoneg, grit « Outils > Préférences » ha barzh an ivinell « Comportement » ez eus tu choaz ar yezh. Choazit Brezhoneg eta !\nKomzoù ar ganaouenn emaoc'h o selaou a vez kavet dre internet end eeun. Kavez e vez titouroù diwar-benn an arzour ivez.\nA-zivout an troidigezh e chom c'hoazh fazioù ha vioù-koukoug, met siwazh eo ret gortoz an handelv o tont evit ma vefe reizhet. Ma verzhit ur fazi a gredit ne vefe ket bet gwelet gant an droerien, pe ur ger implijet fall, kasit neuze ur postel da evit ma vefe reizhet en handelv o tont.


Journal de Renaud Camus, mercredi 31 décembre 1986\ncréée le jeudi 15 janvier 2015, 14 h 30\nmodifiée le vendredi 14 avril 2017, 0 h 46Mercredi 31 décembre 1986, 4 heures moins le quart. Trouverai-je in extremis la civilisation à l’Automobile Club ? C’est sans doute un peu cher payé, même si ce ~~’~~~~~~ ~~~~ ~~~~ ~~~~. ~~~~ ~~~~~~~ ~~’~~ ~~~~ ~~~~~~~ ~~~~~ ~~~~~, ~~~~~ ~~~~~~~~~~. ~~~~ avaient hésité, m’ont-ils ~~~~ ~~~~~~~~, ~~~~~~ ~~~ ~~~~~~~~~ ~~~ ~~’~~~~~~~~~~~ ~~~~~, ~~~~~ ~~~~~ ~~~~~~~~~~~ ~~~~~ l’Auto, ~~~~~~ ~~~~ ~~’~~~~ ~~~~~ ~~~~~~~, ~~~~~ ~~~~~~~~~~~, ~~~~~ ~~~~~~~ ; ~~~ ~~~~ ~~~~~ ~~~~~~~~ ~~~~~ le plus affreux ~~~~~~~~, ~~~’~~~~ ~~~~~~ ~~~~~~~~~~~ ~~~~~~~~~ mieux.\nIl ~~’~~ ~~~~~~ ~~~ ~~~~~~, ~~~~~ ~~~ ~~~~~~~ ~~~~~~ ~~ ~~~~~~~, ~~~~ ~~~~~~ ~~~ ~~~~~~~ ~~~~~~~ ~~~~~~~~~. ~~~~ ~~~~~~~ ~~’~~~ ~~~~~~~~~~~ ~~~~~~~~ auprès de moi. ~~~~~ ~~’~~~~~~~ ~~~~~~ ~~~~~ ~~~~~~ ~~~~~, ~~~ ~~~~~~~~, ~~~ ~~~~~~~~, ~~~ ~~~~ ~~~~~~ ~~~ ~~~~~~ ~~~~~~~~~~~~ ~~~~~~~~~, ~~~~ ~~~ ~~~~~~~~~, ~~~~ ~~~~~~~~~ ~~~ ~~~ ~~~~~~~~ ~~~~, ~~~~~ de là. En ~~~~~, ~~’~~~~~~ ~~~~ ~~~~~ ~~~~~~~~ ~~~~~ ~~~~~~ ~~ ~~~~~, ~~’~~~~~~ ~~~~~~~~~ ~~~ ~~~~~~ ~~~~~~~. ~~~~~ ~~~~~~~~ ~~~~~~~~ ! ~~~ ~~~~~~~~~~~~ ~~ ~~~~~~ ~~~’~~~ ~~~ ~~~~~~~~ ~~~~~~~ ~~~ ~~~~~~~~. C’est d’abord le ~~~~~, ~~~ ~~~~~, ~~~ ~~~~~~~~~, ~~~~~ ~~~~, ~~~ ~~~~~~~ ~~~ ~~~~~~~~ ~~~ ~~~~~ ~~~~~~ ~~~~~ ~~~~~~~ ~~~~~~~~, ~~~ ~~~~~~~~~~ ~~~~ ~~~ ~~~~~~~~~~~~ ~~~~~ ~~~ ~~~~~ ~~~~~~~~~, ~~~~~~ et gaze. On ~~~~~ ~~~ ~~~~~~~~ ~~~~ ~~~~~~~~~~ ~~~~ ~~~~~~~~~~~ ~~~ ~~~~~~~, ~~~~~ ~~~~~~ ~~~ ~~~~~~~ ~~~ ~~’~~ ~~~~~~~~~~, ~~~~~ ~~~ ~~~~ ~~~~~~~~~~~~~~, ~~~~~ ~~~ ~~~~~~, ~~~~~~~~ ~~~~~~ ~~~~ ~~~~ Trémois. Les baies ~~~ ~~~ ~~~~~~ ~~ ~~~~~~~ ~~~~~~~~ ~~~~ ~~~ ~~~~~~~~~, ~~~ ~~~~~~~~, ~~~ ~~~~~ ~~~~ ~~~~~~~~~~, ~~’~~~~~~ ~~~ ~~~~~~~ ~~’~~~ ~~~~~~ ~~~~ ~~~~~~~ ~~~~ ~~~~~~~~-~~~~~~~~, ~~~ ~~~~~~~ ~~’~~~~~~ et le beau ~~~~~~ ~~~~~ ~~~~ ~~’~~~ ~~~~. ~~~~~ ~~~~~ ~~~~~ ~~’~~~~ ~~’~~~~~~~~~~ ~~~ ~~~ ~~~~~~~~~~, ~~ ~~~~~~~~ ~~~~ ~~~~~~~~ ~~~~~~~~~~~ ~~~~~~~~~~~~, ~~~~ ~~~ ~~~~~~~~~~ ~~~~~ ~~~~ ~~~~~~~~~ ~~~~~~ ~~’~~~~~~~~~ et riches dessins ~~’~~~~~~~~~~~~~. ~~~~ ~~~~~~~~ ~~’~~~~~~ ~~~~~ ~~~ ~~~~~~-~~~-~~~~, ~~~~~~~~~~ ~~~ ~~~~~~~~~~~, ~~~~~~~~~~~, ~~~~~~~~~~~~~~ ~~~~~~~~~~ ~~~~~ ~~~~ ~~~~~~~~~ : “~~~~~~~~~ ~~~ ~~~~~~” ~~~~-~~~, “~~~~~~~~~ ~~~ ~~~~~~” ~~~~-~~~. ~~~~~~ ~~~~ ~~~~~ Puyaubert, « quand les ~~~~~~~ ~~~~~ ~~~~~, ~~~ ~~~~~ ~~~ ~~~~~ ». ~~~ ~~’~~~~~~~~~~~ ~~~ ~~~~ ~~~~~~~ ~~~~~~~ ~~~’~~~~~~ ~~~ ~~~~~~~. ~~~ ~~~~ ~~~~~~~ ~~’~~~~~~~~ ~~~~ ~~~~~ ~~~~~~~~~~, ~~~ ~~’~~~~~~~~~~~ ~~~~~, ~~~ serait bien sûr ~~ ~~~ ~~~~~~~~~~~ ~~~~~ ~~ ~~~~~, ~~~ ~~~ ~~~~~~~~~~~~~, ~~~ ~~~~~ ~~~~~~~~ ~~~~ ~~~~~, ~~~~~~~ ~~~~~ ~~~ ~~~~~~~ ~~~ ~~~~~~~ ~~~~~ ~~~~~~~~~~~~~ ; ~~~~~ ~~~~~~ ~~~~ ~~~ ~~~~~, et c’est déjà ~~~~~~~~~, ~~~~~ ~~~ ~~~~~, ~~~ ~~~~~~~~~ ~~~~~~ ~~~ ~~~~~~~ ~~ ~~~~ ~~~~ ~~~~~~~~~~ ~~~~, ~~~~~~~, ~~~ ~~’~~~ ~~~~~~ ~~~~ ~~~~~~~~~, ~~~~~ ~~~~~~~~~~~, ~~~~~ ~~~~~~~, ~~~~~~, ~~~~~~~~~~, ~~~~~~~~, impeccablement policé et ~~~~~ ~~~ ~~~~~ ~~~~~~~~ ~~~~~, ~~~~~~~ ~~’~~~~~~~~~ ~~~~~~ ~~~ ~~~~ ~~~~~~~~ ~~~~ ~~~~ ~~~~~~ ~~~~~ fils.\nSur ~~~~~ ~~~ ~~’~~~ ~~~~ ~~~~~~ ~~’~~~~ ~~~ ~~~ ~~~~~ ; ~~~ ~~~~~~~ si, deux heures, ~~~~~ ~~~ ~~~~~ ~~~~ ~~~ ~~~~~ ~~~ ~~~~~~~~~ ~~ ~~~~~~~ ~~~~~~~ ~~’~~~ ~~~~ ~~~~~, ~~~ ~~~ ~~~ ~~~~~ ~~~~~~~~ ~~~~~ ~~~~~~~~~ ~~~ ~~~~~~~, ~~~ ~~~ ~~~ ~~~ suis plus désormais ~~~’~~ ~~’~~~~~~ ~~~ ~~~~~~~~ ~~~~~~ ~~~~~ ~~~ ~~~~~~~, ~~~~ ~~~ ~~~~~~~~~~~~~ ~~~ ~~~ ~~~~~~~~… ~~’~~~~ ~~’~~~~~~~~~~~~~ ~~~~ ~~~~~~~~ ~~~~ ~~~~~~~, ~~~ ~~~~~~~~~~~~~~~~~ ~~~~~~~~~~~~~~ ~~~~~~~-~~~~~~, ~~~ ~~~~ ~~~~~~~-~~~, cet autre, ne ~~~~~~~~~ ~~~~ ~~’~~~~~ ~~~~~~~~~~ ~~~’~~~ ~~~ ~~’~~~~, ~~~ ~~~ ~~~~~~~ ~~~~~ ~~~ ~~~~ ~~~~~ ~~~~ ~~~ ~~~~~ ~~~~~ ~~~~~ ~~~~ ; ~~~~~ ~~~~~ ~~~ ~~~~~ ~~~ ~~’~~ ~~~~ la maîtrise du ~~~~~~, ~~~ ~~~~~~~ ~~~ ~~~ ~~~~, ~~~ ~~’~~~~~~ ~~~ ~~~~~~~~, ~~~~ ~~~~ ~~~~~ ~~~~, ~~~ ~~’~~~ ~~~~~~~~ ~~~~~~ ~~~~~, ~~~ ~~~~~~~~ ~~’~~~~ ~~~~~~, ~~’~~~~ ~~~~~~~~~~~~ ~~’~~~~~~~~, ~~’~~~~~~~~~~~~~ inouïs comme j’en ~~~~~~~~ ~~~~~ ~~~~ ~~~~~~~ ~~ ~~’~~~~~~~~ ~~~~ ~~~~~~~~ ~~~ ~~~~ ~~~~~~~~~ ~~~~ ~~~~~~~~ ~~~~~ ~~~~~ ~~~~ ~~~~~~~~~. ~~~~, ~~~~~~~~~ ~~~~-~~~ ~~~~ ~~~ ~~’~~~ ~~~~~~~~ ~~~’~~~~ ~~~~~~, ~~~~~~~~~~ après, entre huit ~~~ ~~~~~, ~~~ ~~~~ ~~~ ~~~~~ ~~~ ~~~~~~~~ ~~~~ ~~ ~~~~ ~~~~~ ~~~~~~~, ~~~~~~ ~~~~ ~~~~ ~~~~ ~~~~~~~~~~~~, ~~~ ~~~~~ ~~~~ ~~~~~ ~~~ ~~~~~~~~, ~~’~~~~~~~~~~~, ~~’~~~~~~~~~~~~~~~ ~~~ soi. Je suis ~~~~~ ~~~ ~~~~~ ~~~~~ ~~~~~~, ~~ ~~~ ~~.~~.~~, le service ~~~ presse du Furieux, ~~~~ ~~’~~~~~~ ~~~~~~~~~ ~~~~~. ~~’~~~~ ~~~~ ~~~~~~~~~~ ~~~~~~~~~~~~~~~ ~~~~~ ~~~~ ~~~~~~~~~~~ ~~~’~~~~~ ~~~~~~~~. ~~~ ~~~ ~~~~~~~~ la petite satisfaction ~~~ ~~~~~~~~ ~~~~~~~, ~~~ ~~~~~~~ ~~~ ~~~~~ (~~~~~~ ~~~ ~~’~~~~~~ ~~~~ ~~~~ ~~~ ~~~~ !), ~~~ ~~~~~~ ~~~~~~ ~~~~~ ~~~ ~~~~~~. ~~~~~, ~~~~~ ~~~~ ~~~~, ~~’~~~ ~~~~~ ~~~~~ aussi que ce ~~~~~~ ~~’~~~ ~~~~~~~ ~~~~~~~ ~~ ~~~~~~. ~~~ ~~~ ~~~~~~~~ ~~~~ ~~~~~~ ~~~~~ ~~~~~ ~~~~ ~~~~~ ~~~~~~~~~ ~~’~~~~~~ ~~~~ ~~~~~~~~~, ~~~ ~~~~~ ~~~ ~~~~~ ~~~~~~ ~~~~~ ~~~ ~~~~~~~~ et les années. ~~~~ ~~~~ ~~~ ~~~~~ ~~~ “~~~~ ~~~~~~~~~~~” ~~~ ~~’~~~~ ~~~~~~~ ~~~~~~~~ ~~~~~~~ ~~~~~~~ ~~~~~ ~~~~ ~~~~~~~~-~~~, ~~~ ~~~~~~~~~ ~~~~~~~~ ~~~~~~~~~~~. ~~~ ~~~ ~~~~~~~~~ ~~~ ~~’~~~~~~~ ~~~~~ ~~’~~~~ banal, mais l’on ~~~~~ ~~~ ~~~~~~ ~~~~~~~~ ~~~~~~~ ~~~~~ ~~~~~ ~~~~~ ~~~~ ~~~~~~~~~~~~~, ~~~~ ~~~~~~~~~~, ~~~~ “~~~~~~~~ ~~’~~~~~~~~~~” (~~~~~~~~ ~~~~~~ ~~~~~~~~~~ ~~~~~~~~~~~~~), ~~~~ ~~~~~~~~~~~ ~~~ ~~~ ~~~~~~~~, ~~~~ ~~~~~~~~~~~~~~, ~~~~ marchandages. Quand bien ~~~~~ ~~~~ ~~~~~~~~ ~~~~~~~ ~~~ ~~~~~~ ~~~~~~~, ~~~ ~~~ ~~~~~~~~~~~~~~ ~~~ ~~~~~ ~~~ ~~~~~ ~~~~~. ~~~~~ ~~~ ~~~ ~~~~~ ~~~~~ ~~~ ~~~~~ ~~~~ ~~~~~~ ~~~~ ~~~~~ ~~~~~ assuré qu’il le ~~~~~. ~~~ ~~~~~~ ~~~~~~, ~~~ ~~~ ~~~~~ ~~’~~~ ~~~~~~~~ ~~~’~~ ~~~~. ~~’~~~ ~~~~~~~~~ ~~~~~~~~ ~~~ ~~~~~~~~~~ ~~~~ ~~~~~~~~ ~~~ ~~~ ~~~~~~ ~~~ ~~~~~~~~ ~~ ~~~ ~~~~~~~~ ~~~~ “relations utiles”. J’ai ~~~~ ~~~~~~ ~~~ ~~~~~~, ~~ ~~~~~~ ~~~~ ~~~~~~~~, ~~~~~ ~~~~ ~~~~~~~~, ~~~~~~~~~~ ~~~ ~~~~~~~ ~~~ ~~’~~~ ~~~~~~~~~~ ~~~~ ~~~~~~, ~~~~~~ ~~~ ~~’~~ ~~~~~~~~~~ ~~~~ ~~~~~~, ~~~~~ ~~~ lointain filigrane, la ~~~~~~~~~~~~, ~~~ ~~~~~~~ ~~~~~-~~~~~, ~~~ ~~~~~~~~ ~~~~~~~. ~~~ ~~’~~~ ~~~~ ~~~ ~~~~~ ~~~~ ~~~~~ “~~~ ~~~~~~~~~”. ~~~~~-~~~~~~ ~~~~~~ ~~~ ~~ ~~~~ ~~~~~~~~~, ~~~ ~~~~~ ~~~~ ~~~ ~~~~~~~~ “tout le monde”, ~~~~~~ ~~’~~~~~~~~~ ~~~~~~~~~~~ ~~~~~~~~~~ ; ~~~ ~~~~~~~ ~~~ ~~ ~~~~~ ~~’~~~~~~ ~~~ ~~~~~ ~~~~~~~~~ ~~~~~~~~~, ~~~~~~~~~~, ~~~~~ ~~~~ ~~~~~ ~~~~~~~~~~~~~, ~~~ ~~~~ ~~~ ~~~~~ ~~~~~-~~~~~ ~~~~ ~~~~~~~~~ ~~~~~~ que de ne ~~’~~~ ~~~~~ ~~~~~~~~~~ ~~~~~~. ~~~ ~~~~ ~~~~~~~~ ~~~ ~~~~~~~, ~~~ ~~~~~ ~~~ ~~~~~ ~~~~~~ ~~~~~~~ : ~~~ ~~~~~ ~~~ ~~~~ ~~~~~~~~~~, “~~~~~~~~~~~”, ~~’~~~~~~-~~~. ~~~~~ ~~~~~~, ~~~ ~~’~~~ ~~~~~ pas là. Le ~~~~~~~~ ~~~ ~~’~~~~~~~~~ ~~~ ~~~~~ ~~~~ ~~~~~~~~~~~~~~~~ ~~~~~~~~~~ ~~~ ~~~~~~~~, ~~~~ ~~~~~ ~~~ ~~~~~~~~, ~~~ ~~~ ~~~~ ~~~~ ~~~’~~~~ ~~~ ~~~~~~~~~~~~, ~~~ ~~~~~~~~~~ ~~~~~ ~~~’~~~~ ~~~ ~~~~~~~~~~~~, mais enfin ils ~~~ ~~~ ~~~~~~~~~ ~~~~ ~~~~~ ~~’~~~~~~~~~~~, ~~~~~ ~~~~ ~~~~~~~~~~~ ~~~~~~~~~, ~~~~~~~~~~~~, ~~~~~~~~~~~~~. ~~~ ~~~~ ~~~~~ ~~’~~~~~~~~ ~~~~~ ~~~~ ~~~~~~ ~~~ ~~~~~~~~, ~~~~~~ ~~~~~. ~~~~~~ ~~~~~ ~~~ ~~~~~~ me vient tout ~~~~~~~~, ~~ ~~~~~, ~~~ ~~’~~~~~~~~~, ~~~ ~~~~ ~~~ ~~~ ~~~~~~ ~~~ ~~~ ~~~ ~~~~~~~~~~~ ~~~ ~~~~~ ~~~~~~~~~~. ~~~, ~~’~~~ ~~~~ ~~~~. ~~~~ ~~~~~~ ~~~~~~~~ ~~~~~ ~~~~ ~~~~~~~~~~~~~~~~. Hier le service ~~~ ~~~~~~~, ~~~~. ~~~~~ ~~~~~~ ? ~~~~~~ ~~~, ~~~~~ ~~~ ~~~~~, ~~~~ ~~~~~~~~ ~~ ~~~ ~~~~~~~~~~~ ~~~ ~~~~~~~, ~~~~ ~~~~~~~~ ~~~~~~~~~, ~~~~ ~~~~~~~~ ~~~~~ ~~~~~~, ~~~~~~ ~~~~~ ~~~ qui pouvait me ~~~~~~~ ~~~ ~~~~~, ~~~ ~~~ ~~~~ ~~~ ~~~~~~~~, ~~~~~~~ ~~~~~~~~~, ~~’~~~~~~ ~~~~~ ~~~~~~. ~~~ ~~~ ~~~~~ ~~~~ ~~~ ~~’~~~~ ~~~ “~~~~~~~~~~~~~~~~”, ~~~~~ ~~’~~~~~~ ~~~~~~~~~~, ~~~ ~~~ ~~~ peut meilleur pour ~~~~ ~~~~~~~, ~~~~ ~~~ ~~~~ ~~~~~~~~~~~ ~~~~~~~~~~. ~~~~~~~~~~ ~~~ ~~~~~~~~ ~~~~~ ~~~~ ~~~~~~~~~~~~, ~~~ ~~~~~~~~ ~~~~~~ ~~’~~~~~~, ~~~~ ~~~~~~, ~~~~ ~~~~~~~ peut-être, Don Quichotte à ~~’~~~~~~ ; ~~~ ~~~~~ ~~~ tel. Il y ~~ ~~ ~~~ ~~~~ ~~~~~ ~~~~~~ ~~~~~~~, ~~~~~ ~~~~~~~, ~~~~~ ~~~~~~~, ~~~~~ ~~~~~~~~ ~~ ~~~ ~~~~~~~~~~ ~~~ ~~~~~~~~~~~~~~ ~~~~~~~, ~~~~~~~~, ~~~ ~~~~~~~ ~~~~~~~~~ ~~ ~~~~~~~~~~~, ~~~ ~~~~~~~ revues, de journaux ~~~ ~~~~~ ~~~ ~~~~~~~~~~ ~~~~~ ~~~ ~~~~~~~ ~~~~~~~~, ~~~~~~~~~~~~~~~ ~~~~~~~~~~~, ~~~~~~~~ ~~~~~~ ~~’~~~~~~~~~~~~ ~~~~ ~~’~~~~~~~~ ~~’~~~~~. ~~~~ ~~~~~~ ~~~~~ ~~’~~~ ~~~~~~ ~~~ ~~~~~~~~~~~. ~~’~~~ ~~~~~ ~~~~~~~~, ~~~~~~ tout. C’est un ~~~~~~ ~~~~~~~, ~~~~~~~~ ~~~~~~~~~~~, ~~~~ ~~~~~~~ ~~~ ~~~~ ~~~~~~~, ~~~ ~~~~ ~~~ ~~~~~~~ ~~~~ ~~~ ~~~~~~~~~~~ ~~ ~~~~~ ~~~ ~~ ~~~~~~~~, ~~~ ~~~~~ ~~’~~~~ ~~~~~~~~~ (~~~ ~~~~~ parler, soit). On ~~~~~~~ ~~~’~~~ ~~~ ~~~~~~ ~~~~~ ~~~~~~ ~~~ ~~~~~~ ~~~~~~~~~~, ~~~~~ ~~~~~~~ ~~~ ~~~~~~~, ~~~~~ ~~~~~~~ ~~~ ~~~~~ ~~~ ~~~ ~~~. ~~~ ~~~~~ ~~~ ~~~~~~~ ~~~~ ~~~~~~~~~~~~~~~ ~~~~~~~~~~~~~ et fumeuses, absurdes, ~~~~ ~~~ ~~~~~~~~~~~~~ ~~~ ~~’~~~~~~~~~~~ ; ~~~ ~~~~~~ ~~~~ ~~~~~~~~ ~~~~~~~ ~~~~~~~~~~ ~~~~ ~~~~~~~ de poli, ~~~~~ ~~~~~~~~ ~~’~~~~ ~~~~~~ ~~~~~~ ~~~~~~ ~~~ ~~~~~~~~~~~~~ ~~~~~~~~, ~~~~~~~~~ ~~~~ ~~~ ~~~~~~ d’orage, telle celle ~~~’~~~ ~~~~~~~ ~~~~~~~~~~~~~~~ ~~~~~~~’~~~~~ ~~’~~~~~ ~~~~ Rome.\nInutile ~~~ ~~~~~~ ~~~’~~~~ ~~~~ ~~~~~~~~~ ~~~~~~~~~ demain. Well, forse après-demain…


Pajenn:Le Gonidec - Bibl Santel pe Levr ar Skritur Sakr, eil levr.djvu/63 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/63\nn-ézhi ével eur ster a béoc’h, ha gloar ar brôadou ével eur froud dic’hlannet : hé déna a réot ; oud hé bronn é tougô ac’hanoc’h, ha war hé barlen é torlôtô ac’hanoc’h.\n13. Ével ma torlôt eur vamm hé mâb, ével-sé é fréalzinn ac’hanoc’h, hag é viot fréalzet é Jéruzalem.\n14. C’houi a wélô ann traou-zé, hag hô kaloun en em laouénai : hag hoc’h eskern a gellidô ével ar géot : hag ann Aotrou a ziskouezô hé c’halloud d’hé zervicherien, hag hé frouden d’hé énébourien.\n15. Râk chétu ann Aotrou a zeûi é-kreiz ann tân, hag hé girri ével eur gourven̄ten ; évid diskouéza hé frouden enn hé vuanégez, hag hé grôz é-kreiz ar flammou tân.\n16. Râg enn tân ha gan̄d ar c’hlézé é varnô ann Aotrou pép kîk, hag ann Aotrou a lazô eul lôd brâz.\n17. Ar ré a grédé en em zan̄téla, hag en em c’hlana enn hô liorsou, ô serra ann ôriou war-n-ézhô ; ar ré a zebré kîk môc’h, ha lôgôd, ha traou all ker louz, a vézô dispennet kévret, émé ann Aotrou.\n18. Hôgen mé a zeû évid dastumi hô ôberiou hag hô ménosiou, évid hô strolla gan̄d ar boblou euz ann holl iézou ; hag hî a zeûi, hag a wélô va gloar.\n19. Ha mé a lakai eunn arouéz enn hô zouez, hag é kasinn eûz ar ré a vézô bét salvet, étrézég ar brôadou, enn tû all d’ar môr, d’ann Afrika, d’al Lidia, d’al lec’hiou ma tenneur gan̄d ar warek, d’ann Italia, d’ar Gresia, d’ann énézi pell, d’ar ré ha n’hô deûz két klévet hanô ac’hanoun, ha n’hô deûz két gwélet va gloar. Hag hî a rôi da anaout va gloar d’ar brôadou.\n20. Hag hî a zigasô hoc’h holl vreûdeûr eûz a douez ann holl vrôadou ével eur rô d’ann Aotrou, war gezek, war girri, war léteriou, war vuled, war garrosiou, étrézé va ménez san̄tel Jéruzalem, émé ann Aotrou, ével pa zigas bugalé Israel eur rô enn eul léstr glân da dî ann Aotrou.\n21. Ha mé a gémérô eûz anézhô da véleien ha da levited, émé ann Aotrou.\n22. Râg ével ma sâv dira-z-oun ann én̄vou névez, hag ann douar névez a rann, émé ann Aotrou ; ével-sé é savô hô kwenn hag hoc’h hanô.\n23. Béz’ é vézô ivé eur goél all péb miz, hag eur sabbat all péb sizun : pép kîg a zeûi da azeûli dira-z-oun, émé ann Aotrou.\n24. Hag hî a iélô er-méaz, hag a wélô korfou-maro ar ré a oa savet em énep ; hô frén̄v na varvô két, hag hô zân na vougô két ; ha pép-hini hô gwélô hé walc’h.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/63&oldid=156911 »\nKemmoù diwezhañ degaset d'ar bajenn-mañ d'an 20 Meu 2020, da 15:52.


La Rouille (danevell) - Wikipedia\nLa Rouille (danevell)\nLa Rouille (Ar mergl) zo un danevell gant Guy de Maupassant, embannet en 1898 en dastumad Mademoiselle Fifi.\nLa Rouille a oa bet embannet e Gil Blas ar 14 a viz Gwengolo 1882, sinet Maufrigneuse, da gentañ. C'hwec'h vloaz goude, e 1898, e oa bet adembannet en eil embannadur an dastumad Mademoiselle Fifi.\nUr chaseour, erru war an oad, en deus kavet ur vaouez hag a zo prest da zimeziñ dezhañ, met aon en deus da vezañ un tamm merglet.\nAdtapet diwar « https://br.wikipedia.org/w/index.php?title=La_Rouille_(danevell)&oldid=1806090 »\nKemmoù diwezhañ degaset d'ar bajenn-mañ d'an 17 Gwe 2018, da 11:52.


Just a Song Before I Go - Wikipedia\nluc'hskeudennet e miz Mezheven 1983 en Essen (Alamagn).\nJust a Song Before I Go a zo ur ganaouenn saoznek savet, ton ha son, gant ar c'haner-sonaozer saoz Graham Nash (1942-).\n4 Selaou Just a Song Before I Go ha lenn ar gerioù\nKrouet e oa bet tra m'edo Nash e Maui (Hawaii), e ti ur mignon dezhañ, a-gevret gant Leslie Morris. Bez' e oant o c'hortoz e tavje ar glav a-raok mont d'an aerborzh ha loc'hañ da gemer perzh en un droiad sonadegoù gant ar strollad sonerien rock stadunanat Crosby, Stills & Nash. Lakaet e voe klaoustre ne vije ket gouest Nash da sevel ur ganaouenn a-raok mont kuit eus an ti, ar pezh a voe graet en ur ober ugent munutenn avat. E-pad an abadenn skinwel stadunanat The Late Show with Stephen Colbert e tisplegas ar soner saoz en devoa gounezet pemp kant dollar a-drugarez d'ar bariadenn-se.\nNed eas ket gwall bell da glask awen dre ma kont Just a Song Before I Go nag ur ranngalon e vez d'un den mont kuit ha lezel ar re garet war e lerc'h...\nKregiñ a reas ar sonenrolladennoù er Studioioù Criteria e Miami (Florida (SUA)) adalek miz Genver 1977 gant ar sonerien :\nDavid Crosby : gitar klev,\nTim Drummond (1940-2015) : gitar-boud,\nRuss Kunkel (1948-) : toserezh ha taboulin,\nGraham Nash : kan ha piano,\nJoe Vitale (1949-) : piano tredan.\nDont a reas e-maez d'ar 17 a viz Mezheven 1977, a-gevret gant an unnek kanaouenn all a yeas d'ober CSN, eil albom studio Crosby, Stills & Nash. Produet e voe ar bladenn gant an tri arzour ha The Albert Brothers (Ron ha Howard Albert).\nUr bladennig daou ditl — Just a Song Before I Go ha Dark Star enni — a voe embannet war un dro.\nSelaou Just a Song Before I Go ha lenn ar gerioù[kemmañ | kemmañ ar vammenn]\nJust a Song Before I Go en albom CSN.\nGerioù Just a Song Before I Go el lec'hienn A-Z Lyrics.\n↑ Ober a rae-hi war-dro lazioù Crosby, Stills & Nash d'ar c'houlz-se.\n↑ (en) The Late Show with Stephen Colbert, 26 a viz C'hwevrer 2016.\n↑ Embannet e oa bet an albom Déjà Vu d'an 11 a viz Meurzh 1970 gant Crosby, Stills, Nash &... Young ar wech-se.\nAdtapet diwar « https://br.wikipedia.org/w/index.php?title=Just_a_Song_Before_I_Go&oldid=1752779 »\nKanaouennoù Graham Nash\nKemmoù diwezhañ degaset d'ar bajenn-mañ d'an 26 Mez 2017, da 15:54.


Buhez ar Sent/1912/Janned de Valois - Wikimammenn\nBuhez ar Sent/1912/Janned de Valois\n◄ Itron-Varia Lourd Janned de Valois Sirill ►\nJanned n’he devoe ket a geun d’ar pez he devoa grêt, rak, ma n’evoe duk Orleans tamm anaoudegez vat ebet eviti, goude e zelivranz, hi a ouveas bepred e garet, e bardoni hag e c’houzanv, heb en em glemm, keit ha ma chomas da vevan gantan. Charlez VIII a varvas er bla 1498, hep bugale. Duk Orleans a bignas raktal war an trôn. E gentan preder a roue a oe skrivan da Rom, ha toui da lavaret n’en devoa biskoaz anavezet Janned de Valois evel e bried ; ne oa bet biskoaz, zoken en e galon, ar c’hoant d’he c’hemer ; an evoa hen anzavet dirak testou, de e eured ; ha ne oa bet eureujet nemet dre urz. Ar pab Alexandr VI, goude bezan laket studian piz an afer, a zisklerias ne oa bet dimezi ebet etreze. Loeiz a gemeras kerkent da bried Annan Breiz, intanvez Charlez VIII, ha n’he devoa c’hoaz nemet daou vla warn-ugent, ha Janned a ’n em dennas en Bourges. Eno en em droas muioc’h-mui gant ar beden ha gant ar binijen. Yun a rê bep merc’her, bep gwener ha bep sadorn. Laouennât ar beorien, rei d’eze da zibri, gwalc’hi o zreid ha pokat d’eze oa he flijadur. Ar beorien mezus, dreist-oll, pa deue d’o anaout, a veze skuilhet warneze madelezou a-leiz.\nAdtapet diwar « https://br.wikisource.org/w/index.php?title=Buhez_ar_Sent/1912/Janned_de_Valois&oldid=36310 »\nKemmoù diwezhañ degaset d'ar bajenn-mañ d'an 11 Mez 2012, da 13:31.


Didud e chomo ar salioù arnodennoù e Karaez © Radio France - Nathalie Col\nDaleet arnodennoù ar vachelouriezh\nNulet, stanket, daleet... E meur a lec'h e Frañs ez eus trubuilh gant arnodennoù ar vachelouriezh. E Diwan ivez e nac'h lod kelennerien evezhiañ an E3C, arnodenn ar vachelouriezh evit ar c'hentañ klas hag a oa da vezañ dalc'het warc'hoazh ha dimerc'her. Alan Kloareg, kelenner e lise Diwan Karaez na evezhio ket an arnodennoù ar sizhun-mañ.\nTreiñ mat a ra ar jeu e chanterioù sevel bagoù Sant Nazer\nKontradoù nevez 'zo bet sinet etre an armatour MSC hag ar chanterioù 'benn sevel lestroù nevez. Prenañ 'raio MSC 10 vag all 'benn 2030 evit ur c'houst a 6 miliard a euroioù. Patrick Lecat a zo bet ijinour e-pad ouzhpenn 25 bloaz er chanterioù. Pase laouen eo o wel' e vez sinet kement a c'hontradoù.\nE lec'hioù 'zo eo bet krignet an tevinier gant ar mor bras ar sizhun dremenet. Er Vro Vigoudenn emañ Kel ar Roue o chom. Emañ e di just a-dreñv tevenn Lehan e kumun Triagad. Kouezhet eo c'hoazh ul lodenn deus an devenn er mor emezañ.


Kaozeal:Lizher d'an Efezidi - Wikipedia\nKaozeal:Lizher d'an Efezidi\nAl lizher d'an Efezidi : daoust ha graet e vez 'Breizhidi eus Breizhiz? Bianchi-Bihan (kaozeal) 3 Eos 2016 da 18:14 (UTC)\nAnnezidi kêr Efesos, kaeroc'h 'zo...--2.12.123.85 3 Eos 2016 da 18:40 (UTC)\nDiwar un anv Efez, neuze. Efezad/Efeziz neuze. Bianchi-Bihan (kaozeal) 3 Eos 2016 da 18:58 (UTC)\nUr pezh kudenn eo. Ma fell deomp eeunaat evit ur brezhoneg unvan e ranker mont e don an traoù. Amañ, kavout a ra din e ranker mirout Efezidi dre ma skriv Dant Paol n'eo ket d'an holl Efeziz met hepken d'ar re a zo izili eus ar gumuniezh kentañ er gêr-se. N'eo ket peogwir n'eus ket eus an arstêr se e galleg ne vije ket tu d'hen degas en hor yezh. Evel-se e vefe tu da lavarout ur frazenn evel-se : "Amañ e Gourin ez eus Gouriniz e leizh eveljust, met e New-York ez eus ivez Gourinidi a orin, ha zoken Gourinaded e leizh e Breizh pa vez anv a soutenn o skipailh tennisourezed"\nN'hellan ket siwazh diazezañ mat va c'haoz, rak din da c'houzout n'eo ket bet reizhabeget e zibab gant Maodez Glanndour ha n'eus netra er yezhadurioù : YBB 831 a gomz eus i -iad o lavarout ez eo un i kensonenn hep displegañ Vallée ha favereau ne venegont netra ebet Trepos p. 52 (pluriel breton) a zegas elfennoù hep digejañ an traoù da vat. met netra ne vir ouzhimp da ziskleriañ hiviziken meur a reolenn-stur : - ad evit an holl c'hêrioù, broioù (er ster 'annezad') - iad mar bez ret evit un abeg a zistagadur pe evit an arstêr "poblad" ha n'eo ket "broad": kavet e vez Israelad, Israeliad rak merzet em eus ne ra an Tour-Tan (Testamant kozh) nemet gant -iad evit envel izili pobladoù Palestina en unander. -idi a vefe eta diresisoc'h eget -iz a verkfe ul lec'h, forzh penaos. - idi (a zeu eus -ad + liester kozh i) liester evit -iad - iz (diwar al latin -ensis) pa vez annezIDI ul lec'h resis. Tepod Gwilhmod\nMemes goulenn e-keñver ar Gorintidi, ar Filipidi, ar Goloseidi, an Desalonikidi…\nA-hend-all, gwelloc'h e vefe marteze gant « Efesidi » (pe Efesiz) pa vez graet gant Efesos ?\nPêr Guichou a ra gant « Romiz », « Korintiz », « Galatiz », « Efeziz », « Filipiz », « Koloziz », « Tesalonigiz », « Hebreiz »…\nPo'low (kaozeal) 5 Du 2016 da 21:32 (UTC)\nN'eo ket al lec'h evit komz eus se amañ, met hebre ha Hebreed zo testeniekaet a gozh e brezhoneg. Bianchi-Bihan (kaozeal) 5 Du 2016 da 21:43 (UTC)\nAdtapet diwar « https://br.wikipedia.org/w/index.php?title=Kaozeal:Lizher_d%27an_Efezidi&oldid=1873237 »\nKemmoù diwezhañ degaset d'ar bajenn-mañ d'an 29 Ebr 2020, da 10:34.


RALLYE FOTOIOÙ NIVEREL - Ti Douar Alre\nAbaoe un nebeut blezadoù e vez savet ur rallye fotoioù get Ti Douar Alre; kement-se e ser programm Douar Alre, gouel bemdez. An degouezh, digor d'an holl, a vez kenaozet get perzh ar gumuniezh kumunioù (AQTA), ar poull-neuial (Alre 'O) hag ar gumun a zegemer ar rallye.\nA-hed un devezh - etre 10e am ha 5e gm - e vez roet digarez d'ar berzhidi da vçnet, e-pad un amzer roet ha termenet, d'ober fotoioù é tenniñ d'un tem lakaet. Ar fotoioù kemeret a vez moullet a-vuzul evit ma c'hello an holl berzhidi o gwelet holl e fin an devezh.\nHa n'eo ket echu ! Dastumet e vez an holl fotoioù ha diskouezet e vezont en ul lec'h a-ratozh e-barzh sal degemer ar poull-neuial lec'h ma chomont betek miz Du. Digarez a vez roet d'an dud é tremen da zibab ha da votiñ; prizioù a vez da c'hounit.\nGwelet ar fotoioù kemeret e-pad an tennadoù diwezhañ Amañ !\nUr c'henstrivadeg poltredoù a zo bet savet e-pad 8 vlez get Ti Douar Alre; kement-se e ser Douar Alre, gouel bemdez.\nAr poltredoù bet loreet a zo bet diskouezet.\nTemoù bet kinniget a-hed ar blezadoù :\n- « Rip d'ar bourrapl àr zouar Alre » e 2016.\n- « Selloù àr labourioù ha micherioù hiriv an deiz e-kostez An Alre» e 2015,\n- « Ur sell àr glad bihan Bro an Alre » e 2014,\n- « Marc’hadoù bro an Alre » e 2013,\n- « Le vent dans tous ses états » e 2012,\n- « Tier kenwerzh a vro An Alre» e 2011,\n- « Mab-den àr ar maezoù» e 2010,\n- « Bed ha tud an istrerezh» e 2009,\n- « Dour ha douar dre vaezioù bro An Alre» e 2008,\nAn diskouehadegoù-se a zo e dalc'h TDA ha tu a zo amprestiñ evit ur gwerzh butun.


Journal de Renaud Camus, mercredi 4 novembre 2020\ncréée le jeudi 5 novembre 2020, 11 h 59\nmodifiée le vendredi 6 novembre 2020, 19 h 43Plieux, mercredi 4 novembre 2020, minuit. Un ami est au bord du suicide, sans doute sous l’effet de la misère — il ~~~~~~~ ~~~ ~~~~~~~ ~~~ ~~’~~~ ~~~ ~~~~~ ~~~~~ ~~~~~~~, ~~~ ~~~ ~~~~~ ~~~~ ~~~~~ fort, où l’on ~~~ ~~~~~ ~~~~ ~~’~~~~~~ ~~~~~~ ~~~’~~~ ~~’~~ ~~~ ~~ ~~~~. ~~~ ~~~~~~ ~~~~ ~~~~~~ ~~~~~ ~~~~~ ~~~ ~~~~~ ~~~~~ ~~~~~~~~~ ~~’~~~~~~~~ ~~~’~~~ ~~~~~~~ ~~~~~~~ ~~~~~~~.\nJ’ai ~~~~~~ cent fois que ~~’~~~~~~ ~~~~~ ~~~~~~ ~~~ ~~~~ ~~~’~~~ ~~~~~~, ~~~~ ~~~~ ~~~~~~~~~~ ~~~~~~~~~ ~~’~~~~~~~~ ~~~~~~~~~ ~~~~~ ~~~ ~~~~ ~~~~~~ ~~~~~~~ ~~~~ ~~~~~~~~~~ ~~~~~~~~~~~, ~~~~ ~~’~~~~~~ ~~~~~~~~~ ~~~ ~~~~~ ~~~~~~~~ sacrifié les unes ~~~~ ~~~~~~~, ~~~ ~~~~~~~~ ~~~~ ~~~~~~~~~ ~~~ ~~~~~~~ ~~~~~-~~~~~~ — ~~~ ~~’~~~~ ~~~~~. Néanmoins…\nIl ~~ ~~ ~~~~~~ ~~~~ ~~~ ~~’~~~ ~~~~~~~ ~~~~~~ ~~~ ~~~~~~~ ~~~ ~~~~~ ~~~~~~~~ que la plupart ~~~~ ~~~~~~~ ~~~~~~~, ~~~~~~~~~~~-~~~, ~~~ ~~~~ ~~~ ~~~~~~~~ ~~~~ ~~~~~~~, ~~~~~~~~. ~~~~~ ~~~~ ~~~~~ ~~~~ ~~~~~ ~~~~ ~~~~~~~~~, ~~~~~~~ ~~~’~~~~~ ~~~~~~~ ~~’~~~~~ ~~~~~ ~~~~~~~~, ~~~~~ ~~~~~ ~~~ domaine il s’agit ~~~~~~~ ~~’~~~ ~~~~~~~~~~ ~~~~~ ~~ ~~~~~ ~~~~~~~~ ~~~~ ~~~~~~~~~~~~, ~~~ ~~~~~~~~ ~~~ ~~~ ~~~~~~~~~~ : ~~~~~~ ~~~ ~~~~~~~~~~~~ ~~~~~ ~~~~ ~~~~ ~~~~~~~ ~~~ ~~~~~~~ ~~~~ ~~~ ~~~~~~~~~~~ ~~~ lycée en short ~~~ ~~~~ ~~~~ ~~~~~~~ ~~~ ~~~ ~~~~~~~~ ~~ ~~’~~~~, ~~~~~ ~~’~~~ ~~~~~ ~~~~~~~~ ; ~~~~~ ~~’~~~~ ~~~~~~ ~~~~ ~~~~~~~ ~~~~~~~~ ~~~~ ~~~~ ~~~~~ ~~~ ~~~~~, ~~~~~~ ~~~ ~~~ distanciation scolaire, formalisme ~~~~~~~~~~~~, ~~~ ~~~ ~~~~ ~~~~~~~~~~ ~~~ ~~~~~~~, ~~~~~~~~~~~~~ — ~~~ ~~~ ~~~~~~~~~~ ~~~’~~ ~~~~, ~~~~~ ~~~ ~~~~~~ ~~~~~~~ ~~~ ~~~~~~~ ~~~~~~~~~ (~~~~~ ~~~~~ ~~ ~~~-~~~~~~~ ~~~~~ ~~~~ filles). En revanche ~~~~ ~~~~~~~~~~~ ~~~~~~~~~~~~~ ~~~ ~~’~~~~~~~~ ~~~ ~~~~~~~ ~~~~~ ~~~~ ~~~~ ~~~’~~~ ~~~~ ~~~~~~~~~ ~~~~ ~~~~~~~~~~~~~ ~~~~~~~~-~~~~ ~~~~ ~~~~~ ~~~~~~~~, ~~~~ ~~~ ~~~~~~~~~~~ ~~~~ ~~~~~ ~~~~ ~~~~~~~~ ~~ les décrire, ou ~~~~~~~~~~ ~~ ~~~~ ~~~~~~~~. ~~~ ~~~~ ~~~~~~~~, ~~~ ~~’~~~ ~~~~~ ~~~ ~~~~~~~. ~~~ ~~~~~~~ ~~~~ ~~~~~~ ~~~~~~~~, ~~~~~~ ~~~~ ~~~ ~~~~~ (~~~~~~ ~~~~~ ~~~~ ~~~~~~~~~~~ : ~~~ est assez curieux ~~~~ ~~~~~~~~, ~~~~~ ~~~~~~ ~~~~~~~~~~ ~~~~ ~~~~~~~~, ~~~~ ~~~~~~ ~~~~~ ~~~~~~ ~~~~ ~~~ ~~~~~~~~~).\nvoir l’entrée du mercredi 4 novembre 2020 et ses 2 images dans Le Jour ni l’Heure


Llanafan - Wikipedia\nUr gêriadenn eus Kembre eo Llanafan e Kontelezh Ceredigion. Emañ er gevred da gêr Aberystwyth, war an hent a gas eus Cwmystwyth da Bontarfynach. A-wechoù e reer Llanafan y Trawsgoed eur ar gêriadenn, diwar anv kumuniezh Trawsgoed.\nEmañ Llanafan e kombod kozh Creuddyn, a oa e-unan e kantrev Penweddig er Grennamzer. Redek a ra ar stêr Ystwyth hebiou ar gêriadenn, er su dezhi.\nDont a ra anv ar gêriadenn eus hini sant Afan ("Afan Buallt" pe an "Eskob Afan", fl. 500-542). Ur feunteun en e anv a gaver er barrez (Ffynnon Afan).\nAdtapet diwar « https://br.wikipedia.org/w/index.php?title=Llanafan&oldid=1786302 »\nKemmoù diwezhañ degaset d'ar bajenn-mañ d'an 5 Meu 2018, da 16:43.


Llai - Wikipedia\n(Ensavadur yec'hed ar vengleuzierien)\nLlai (skrivet Llay e saozneg) zo ur gêriadenn hag ur gumuniezh e kontelezh Wrecsam, e biz Kembre. Emañ e-kichen Gwersyllt ha Gresffordd. Betek ar bloavezhioù 1960 e oa Llai ur gêriadenn mengleuzierien, pa oa an darn vrasañ eus an annezidi o labourat e mengleuz glaou an tolead.\nE 2011 e oa poblet gant 4 814 a dud, ha 506 anezho (10,9%) a oa kembraegerien.\nAdtapet diwar « https://br.wikipedia.org/w/index.php?title=Llai&oldid=1978498 »


Dibab ar bobl – Brest Insoumise\nLa version française est là.\nTudoù kaez kêr Brest,\nRet eo cheñch penn d’ar vazh a-drugarez d’an dilennadeg kêr o tont e miz Meurzh. Un dremmwel nevez a vez kinniget deoc’h gant listenn « Brest Da Zont », sachet ganin. Ret eo sevel ur bolitikerez kêr ekologel, lakaat startijenn e-barzh an ekonomiezh, skoazellañ an dud hag ar c’hêrigoù, reiñ galloudoù deoc’h en-dro, skarzhañ an tud e-karg eus an Ti-Kêr maez ma ne reont ket o labour.\nTud a bep seurt a zo war hon listenn : merc’hed ha paotred a bep oad, oc’h ober micherioù disheñvel, o vevañ en holl kêrigoù Brest. C’hoant hon eus reiñ kalon en-dro d’ar gêr-mañ karet ganeomp.\nErruet eo kozh-Noe skipailh an Ti-Kêr : ar re a zo war ar renk war listennoù PS, LREM hag EELV a zo o tont eus ar skipailh-mañ ! Ar re-se ‘zo a-du abaoe bloavezhioù ha bremañ e c’hoariont tud pismigus a-raog an dro kentañ. Ur farsadenn eo.\nFellout a ra din bezañ an Aotroù Maer evit paouez gant politikerez-gozh ar skipailh-mañ. Kinnig a reomp deoc’h ur bolitikerez all, gant tud nevez skipailh Brest Da Zont !\nGallout a reomp kaout ur gêr bev. Re a stalioù a zo bet dilaosket, re a dud a zo o-unan pe gant diaesamantoù. Ret eo deomp bezañ a-stroll, prest evit stourmañ ouzh mallusted ekologel. Ober a rin ma seizh gwellañ, a-hed ma respet, hag evit laz hollek.\nBet em eus bet un doktorelezh war skiantoù politikel. Kelenner a vicher ‘on, war goulennoù ekologel dreist-holl. Sot ‘on gant ar justis sokial. Engouestlet ‘on war an dachennoù-se abaoe pell. Prest ‘on da gas al listenn-mañ, tud mennet warni, evit cheñch hon kêr !\nDeuit da votiñ d’ar 15 ha d’an 22 a viz Meurzh ! Deuit da sikourat ac’hanomp da gas ur bolitikerez all, evit ar bobl ha gant ar bobl !\n10 mennozh evit Brest\nRet eo da vBrest bezañ prest da stourmañ ouzh cheñchamant an hin. En ur grouiñ implijoù nevez e vo startijenaouet hon gêr en dro. Ezhomm zo eus kenskoazellou nevez evit kaout ur gêr reizh. Ret eo da gêr Brest en em sevel asembles gant an dud. Setu perak e kinnigomp deoc’h ur raktres uhelek. Digoret e vo ur mare nevez asembles. Deomp dezhi gant ar bobl ! Deomp dezhi gant Brest Da Zont !\n1. Treuzdougen boutin ha digoust\nkologel eo : neubetoc’h a c’haz a efed ti-gwer hag a rannigoù munut a vo ma vez digresket an niver a otoioù.\nReizh eo : an holl a rank bezañ gouest da fiñval e kêr.\nPosubl eo : nemet 1/3 eus koust an treuzdougen a zo paeet gant an dud hiziv. Arc’hantaouet e vo a drugarez d’an tell dreuzdougen a gresko un tamm – met ne vo ket dav paeañ hanterenn ar c’houmanant ken. Koust ar bilhedoù ne vo ket mui hag e vo un tamm arc’hant o tont eus ar budjed.\n2. Gwirioù politikel nevez\nUr referendom war intrudu ar bobl a vo lakaet e pleustr evit kinnig ha votiñ raktresoù an holl dud e Brest.\nUn referendom a vo posubl goulenn ivez e-kreiz ar respet, da skarzhañ an dud dilennet maez, evit lakaat anezhe da vezañ sirius.\nTabutiñ a vo graet en-dro e-pad pep Kuzul-Kêr, gant ur mare ispisial etre tud an Ti-Kêr hag an holl dud.\n3. Gwir galloudoù evit cheñch hon buhez hag hon kêrigoù\nKreñvaet e vo an arc’hantaouiñ a-stroll : 1/4 eus an dispign a vo roet d’an holl, da sevel raktresoù, a-raog fin ar respet.\nKuzulioù demokratel ar c’hêrigoù o do galloudoù gwir evit divizout peseurt raktresoù arc’hantaouiñ.\nAdwelet e vo ar c’hêrigoù evit ma vije muioc’h a dud o kemer plas enne. Ret eo deomp holl divizout ar pezh a c’hoarvezh tro-dro d’hon tiegezhioù !\n4. Bevañ gwelloc’h e-kreiz un en-dro yac’h pesk !\nStourmet e vo ouzh ar betoniñ. Ret eo laosk an douar d’al labourerien.\nDifenet e vo an diastuzerioù tro-dro ar kêr.\nHarpet e vo stalidigezh al labour-douar biologel war tachenn ar Meurgêr.\n5. Bevañ e Brest, war marc’h-houarn ha war droad\nKreñvaet e vo ar rouedad marc’h-houarn ken ma vije ur gwir rouedad : roudennoù divrodegoù, hentoù-belo gwarezet d’ar c’hroazhent, kevreadennoù etre ar skolioù.\nTakadoù-bale a vo e-kreiz Kêr a-bez, gant gwez. Skuizh ‘omp gant gwez treujet !\nAesaet e vo an tremen evit ma vije posubl d’an holl mont ha dont.\n6. Brest kengret, Brest youlek\n∙ Krouet e vo « karavanenn ar gwirioù » evit mont e darempred gant an holl. Ret eo deomp holl anavezout hon gwirioù sokial ha politikel. Hiziv an deiz ez eus ur bern tud ha na c’houlenn ket ar pezh o deus droed. An dra-se a lak tud da vezañ paouroc’h-paourañ.\nArnodet e vo ul lec’h hep tud dilabour ebet. Krouet e vo implijoù mad boutin : muioc’h evit 4 000 den dilabour a hirbad a zo e Brest !\nKrouet e vo ur post eiler evit am implij.\nLakaet e vo e pleustr ur steuñv greanterezh evit Brest. Pouezus- kenañ eo ijinañ tro-dro ar mor evit ober war-dro an treuzkemm ekologel. Gallout a raio degas implijoù niverus.\nDigoret e vo ar Penfeld hag al lec’hioù dilezet gant ar morlu evit kreñvaat obererezh ar porzh.\nSkoazellet e vo implijidi an ospital, a-drugarez d’ur c’huzul evezhiañ ouzh ar CHRU gant ar Maer.\n7. Peoc’haat hon kêr\nUr servij hanterouriezh a vo, sammet gant tud perzhek ha stummet. Dezho da sioulaat an dizemglevioù.\nNe vo ket ouzhpennet na kameraioù nag ur polis-kêr. An drase a goust ker-ruz ha n’eo ket efedus. Ret eo d’ar Stad kreñvaat servijoù ar Polis Broadel !\nStourmet e vo ouzh an harellerezh e-kreiz ar Meurgêr hag ar gumun.\n8. Ur Republik bev e Brest\nStourmet e vo ouzh serradur pe kendouez skolioù. Difenomp hon servijoù publik !\nDigoust e vo ar gantinenn hag an dafarioù skol evit an holl.\nNe vo ket skoaziadennet kevredigezhioù kredennel ken. Liammet ‘omp holl a-drugarez d’al laikelezh.\n9. Politikerez nevez da vezañ boull\nEchuet e vo gant berniañ respetoù etre an Ti-Kêr hag ar Meurgêr.\nGant paper e vo graet an dilennadegoù en-dro.\nBevennet e vo digolloù ar maer.ez ha prezidant.ez ar Meurgêr. Difennet e vo berniañ postoù eilmaer.ez ha bezprezidant.ez ar Meurgêr.\nEchuet e vo gant kevredadoù ekonomiezh kemmesk ha gant kevredadoù publik lec’hel (Brest’aim, Eaux du Ponant…). Ne servijont nemet da skoilhañ ar geodedourien eus ar c’hontrol.\n10. Brest, kêr ar bobl\nSkoazellet e vo kevredigezhioù ar c’hêrigoù c’hoazh hag adarre. Laosket e vo ur vediaoueg e-barzh pep kêrig. Skoazellet e vo an arzoù hag an arvestoù bev.\nSkoazellet e vo sport amatourien, kluboù ha kevredigezhioù ar c’hêrigoù a lak hon kêr da vevañ gant atiz.\nSkoaziadennet e vo Stad Brest nemet ma vez laosket harperien o kemer perzh e Kuzul-Merañ.\nHarpet e vo sport ar merc’hed : sikouret e vo hentennoù merc’hed ha sportourezed a live uhel.


Renkadur hervez ar vorfologiezh - Wikipedia\nDiorroet e voe an doare da renkañ ar yezhoù hervez perzhioù pennañ o morfologiezh (saoz. 'morphological typology) gant ar vreudeur Friedrich hag and August Wilhelm von Schlegel.\nN'eo ket un doare-renkañ absolutivel. Da lâret eo, ne c'heller ket lâret ez eo ar sinaeg ur yezh dezrannel anezhi, met kentoc'h ez eo honnezh ur yezh anni muic'h a perzhioù sintezel eget en ur yezh all hag e vez kenveriet outi.\n1 Yezhoù dezrannel\n2 Yezhoù sintezel\n2.1 Yezhoù daspegel\n3 Yezhoù enteuzel\n4 Yezhoù liessintezel\nYezhoù dezrannel[kemmañ | kemmañ ar vammenn]\nNe gaver, tost pe tost, kemm morfologel ebet er yezhoù dezrannel (saoz. 'analytic language), da lâret eo ne vez ket implijet kengerioù evit diskwel ar perzh a c'hoarvez ur ger bennaket en ur frazenn. E lec'h ober gant kengerioù, seurt yezhoù a diskwel perzh ur ger pe rumm ur ger dre e blas en ur frazenn, d.s. chench urzh ar frazenn evit ober gant ar stumm-goulennata. A-hendall e reont ivez gant rannoùigoù pe gerioù all evit resisaat perzh ur ger, d.s. implijout 'meur a' evit sevel ul liester hep ober gant ul lostger evel e brezhoneg -où. E seurt yezhoù, neuze, eo eo kalz pouezusoc'h rol ar gevreaduriezh eget hini ar vorfologiezh.\nYezhoù dezrannel eo meur a yezh komzet e Azia ar Reter evel ar sinaeg hag ar vietnameg. Ur yezh damdezrannel eo ar saozneg ivez.\nYezhoù sintezel[kemmañ | kemmañ ar vammenn]\nAr yezhoù sintezel (saoz. synthetic languages) a ra gant gerioù savet diwar ur wrizienn hag un nebeut morfemoù ouzhpennet outi. N'eo ket ret atav, avat, ober gant morfemoù a c'heller ober an diforc'h gante hag ar wrizienn. Da lâret eo e c'hell ar morfemoù bezañ enteuzet gant ar wrizienn (ds. saozneg man > men) pe e c'hellont bezañ merket gant tonennoù pe perzhioù fonetikel all. N'eo ket ken pouezus urzh ar gerioù en ur frazenn en ur yezh sinteezel rak gallout a reont ober gant morfemoù ispisial evit merkañ perzh resis ur ger en ur frazenn bennak. E seurt yezhoù, neuze, eo eo kalz pouezusoc'h rol vorfologiezh ar eget hini ar gevreaduriezh.\nAn darn vrasañ eus ar yezhoù indezeuropek a zo techet war an tu-mañ.\nDaou isrummad yezhoù sintezel a zo hervez ma vez aezet ober an diforc'h etre pep morfem er gerioù pe get:\nyezhoù enteuzel (mod kozh: "displegel" (saoz. inflected).\nYezhoù daspegel[kemmañ | kemmañ ar vammenn]\nSklaer-tre atav e vez ar vevenn etre pep morfem ur ger bennak er yezhoù daspegel (saoz. agglutinative languages). Kengerioù eo ar morfemoù stag neuze. Dre vras o devez seurt yezhoù un nivel uhel a vorfemoù e pep ger implijet hervez ur sistem reizh ha rik-tre.\nYezhoù daspegel eo ar c'horeaneg, an turkeg hag ar japaneg.\nYezhoù enteuzel[kemmañ | kemmañ ar vammenn]\nAr yezhoù enteuzel (saoz. fusional languages) a ra gant morfemoù diaezet a-walc'h da dielfennañ hag e c'hell bezañ meur a ismorfem enteuzet e-barzh pep morfem. N'eo ket sklaet atav e pelec'h emañ ar vevenn etre gwrizienn ar ger hag ar morfemoù all. Ar morfemoù a c'hell bezañ merket war-eeun war ar gwriziennoù evel tonennoù pe dre kemmoù e vogalennoù pennañ ar wrizienn, d.s. Ablaut evel er saozneg sit - sat - seat.\nGwechall e veze graet "displegel" (saoz. inflected) eus yezhoù a seurt-mañ ivez.\nAn darn vrasañ eus ar Yezhoù indez-europek a zo techet war an tu-mañ mui-pe-vui.\nYezhoù liessintezel[kemmañ | kemmañ ar vammenn]\nE 1836 e voe ouzhpennet un rummad gant Wilhelm von Humboldt: ar yezhoù liessintezel (saoz. polysynthetic language). Implijet e voe bet an termen liessintezelezh evit ar wezh kentañ avat gant ar yezhonour Peter Duponceau savet diwar un termen implijet er gimiezh. Gant ar yezhoù a seurt-se ez eo uhel-tre an niver a vorfemoù e pep ger. Ret eo anzav n'eo ket gwallsklaer avat e pelc'h emañ an diforc'h resis etre ur yezh sintezel hag unan liessintezel.\nSetu ur re berzhioù pennañ o tennañ d'ar yezhoù liessintezel:\nUr vorfologiezh reizh-tre\nPeurliesañ e vez displeget ar verboù gant meur a arguzenn enne en ur ober gant meur a vorfem (Gw. ivez euskareg)\nMeur a yezh komzet en Amerika a zo liessintezel evel an Inuktitut ("eskimoeg"), da skouer :\ntavvakiqutiqarpiit "Ha gwerzhet e vez butun ganeoc'h?"\nAdtapet diwar « https://br.wikipedia.org/w/index.php?title=Renkadur_hervez_ar_vorfologiezh&oldid=1904075 »\nKemmoù diwezhañ degaset d'ar bajenn-mañ d'an 3 Mez 2021, da 06:56.


Ragskrid - Wikimammenn\nGwilh ar C’hoad\n1889 (p. --VI)\nRagskrid Displegadurez giriou ar muzik ►\nGoude ma eo bet komanset an Aviel da veza prezeget en 1834 d’ar Vretouned, gant misionerien deuet en Breiz-Izel, euz bro Kymri; n’euz ket bet moulet, bete vrema en hon iez levr ebet gant kantikou brezounek a zivar an Aviel. Hag evel an holl boblou ho deuz komanset kana araog skriva, ha ma eo, evit laret, pep Breton ganet bard, e zo en hon bro kalz a doniou koz pere a dal ar boan da veza dastumet ha moulet.\nEn 1839, an Aotrou De la Villemarqué, a voulaz he "Barzaz-Breiz" hag a roaz ennhan melodi unan benag an toniou-ze.\nEn 1881, an Aot. Bourgault Du Coudray, kelenner Histoar ar Musik er C’honservatoar en Paris, a valeaz Breiz-Izel hag a zastumaz tregont euz toniou hon bro pere a voulaz en doare kanaouennou gant musik evit ar piano.\nEn 1883, An Doctor Bullinger, theolojian ha musisian Saoz a oa deuet d’hon gwelet hag o veza diwiziek euz a reou all hag a oa en em okupet euz ze araog, a zastumaz hag a lakeaz en kevredigez naontek euz an toniou ze, pere aboe an amzer ze, a zo bet implijet ganeomp en hor C’hult mes hep beza moulet.\nEn 1888, Unvaniez an Treteier Relijiuz a Londrez, o veza votet mil livr evit moula eul levr nevez a gantikou brezounek, an Dr Bullinger a c’hoanteaz hen achui hag he renta dîn da veza lakeet entouez al levriou musik. Kalz a dud, a bere unan oajet a 79 vloaz, a zeuaz hag a ganaz dirazhan ; ha goude eul labour stard a veur a zevez, he tastumaz euz ho muzellou awalc’h evit kreski al labour dija groet, hag hen achui. Doctor Bullinger hen deuz dastumet 66 euz an toniou ze, pere hen deuz lakeet en kevredigez aboe, evit beza kanet gant mouez, pe c’hoarieet var an ogro, an harmonium, pe ar piano, pe kanet a unvan gant ar musikou-ze.\nEur re benag euz ar melodiou-ze a zo groet var ar mod dorian, hypodorian, frijian ha modou koz all, ar pez a brouv int koz meurbed. Diskwezet hon deuz se dre displegadurezou en traoun ar pajennou; ar pez a ziskwez raktal ho doare ho-unan.\nKement-ma groet, e rejomp 66 kanaouen a bere ar c’homzou a oe lakeet da vont var an toniou-ze, hag evit kaout an niver a gant hon deuz unanet dezhei reou all pere hon deuz kanet bete vrema ; mes var toniou nevez. Ar re-ze holl a ra al levr a ginnigomp hirie d’hon lennerien.\nAbaoe ma hon deuz skrivet a pez a zo araog, hon deuz bet en hon daouarn. "Chansons et Danses des Bretons". Levr nevez skrivet en Paris, gant an Aotr. N. Quellien. Al levr ma, evel "Barzaz Breiz" an Aotr. de la Villemarqué, a zo ennhan eun niver a zoniou hag a doniou brezounek, mes roet en eur velodi hepken, ha nan harmonized evit beza kanet en kor, pe c’hoariet var eun benvi.\nEn hon levr hon deuz lekeat meur o hini euz ar re man gant eur c’hem benag, pehini a zeu hep douet euz al lec’hiou ma int bet dastumet.\nBete vrema n’euz ket bet groet netra er giz-se en hon iez.\nTrugarez hon deuz kalz d’hon skoler iaouank, an Aot. Cunuder, euz ar sikour hen deuz roet deomp, el labour-ze. Ha brema e c’houlennomp digant Doue skul he vennoz var al levr bihan-ma evit ma hello servichi en kement ma eo posubl, d’he c’hloar, ha da zonedigez he ren.\nG. Ar C’hoat.\nAdtapet diwar « https://br.wikisource.org/w/index.php?title=Ragskrid&oldid=78606 »\nKemmoù diwezhañ degaset d'ar bajenn-mañ d'an 14 Du 2015, da 09:50.


Pajenn:Perrot - Bue ar Zent.djvu/123 - Wikimammenn\nPajenn:Perrot - Bue ar Zent.djvu/123\nkent da bried Annan Breiz, intanvez Charlez VIII, ha n’he devoa c’hoaz nemet daou vla warn-ugent, ha Janned a ’n em dennas en Bourges. Eno en em droas muioc’h-mui gant ar beden ha gant ar binijen. Yun a rê bep merc’her, bep gwener ha bep sadorn. Laouennât ar beorien, rei d’eze da zibri, gwalc’hi o zreid ha pokat d’eze oa he flijadur. Ar beorien mezus, dreist-oll, pa deue d’o anaout, a veze skuilhet warneze madelezou a-leiz.\nBemde, maget ouz tol ar Zakramant, he c’harante evit an nesan a greske gant he c’harante en kenver Doue. Magadurez an Ele a roë d’ezi ive nerz-kalon awalc’h da c’houzanv ar poaniou-spered hag ar poaniou-korf a waskas anezi, hep paouez, epad he bue.\nSevel a reas eun Urz evit ar merc’hed nobl, herve ma oa bet digemennet d’ezi gant ar Werc’hez. Goude bezan kavet war he hent meur a skoïlh, he devoe an eurvat da welet ar pab o rei e ôtre d’ar reolennou he devoa savet evit he leanezed. Hi hec’h-unan a reas hec’h leou da gentan, da ze ar Pantekost 1503, an tri le a c’hlanded, a baourente hag a zentidigez, hag al le da chom hep lakat he zreid er-mêz eus he leandi. Ne welas ket hec’h Urz o ’n em astenn nemeur, rak mervel a reas en he bla ha daou-ugent, d’an 3 a viz c’houevrer 1505.\nD’an 20 a viz ebrel 1775, Pi VI a lakas he hano war roll ar zent.\nEr bla 1884, ezec’h ha ’n em glevent ket kaer gant o gwrage, a reas voti en Frans lezen an divors, a roë ôtre d’ar priejou ha ne oant ket evit en em ober, n’eo ket, hepken, da vont an eil digant egile, mes da zimezi adarre evel pa ne vijent ket bet dimezet biskoaz !\nI. En baradoz an douar, Doue a embann n’hello netra terri al liamm a unan daou bried : « An den a guitao e dad hag e vamm hag a ’n em stago ouz e bried, hag eus daou ma oant, ne refont nemet unan. »\nII. Eun devez, Pharizianed a c’houlennas ouz Jezuz, ha goest e oa an ozac’h da gas ’ kuit e bried, evit eun digare bennak : « Nan, eme Hon Zalver, an den ne zisparti ket ar pez a skoulmas Doue. »\nIII. An Iliz a lavar evel Jezuz-Krist : « Ar plac’h dimezet, eme sant Pol, a zo stag ouz he fried, keit ha ma vev. D’e varo, hepken, e koue al lezen. »\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/123&oldid=140363 »


Ar Su a zo unan eus ar pevar avel ha merket eo war an nadoz-vor. En tu kontrol d'an Norzh emañ hag e ra ankloù skouer gant ar C'hornôg hag ar Reter.\nAr C'hreisteiz a vez lavaret anezhañ ivez, diwar lec'hiadur an Heol d'an eur a greisteiz, met kement-mañ n'eo gwir, evit a sell an douaroniezh, nemet en hantervoul an Norzh, ha dreist-holl a-us Trovan ar C'hrank: en hantervoul ar su emañ an Heol en norzh da greisteiz.\nDre ur reolenn voutin e vez kempennet ar c'hartennoù evit ma vo d'an traoñ lodenn su an diriad a weler treset warno.\nEmañ ar "Su douaroniel" e penn traoñ an ahel ma'z a ar voul-Douar da dreiñ en-dro dezhañ hag e vez ar pol Su eus ar poent-se. E kevandir Antarktika emañ.\nEmañ ar "Su gwarellek" (pe vagnetek) e poent m'emañ ar pol Su gwarellek, da lavarout eo ar poent e-lec'h ma kaver ar brasañ nerzh gwarellek negativel. En Antarktika emañ ivez, un nebeud kantadoù a gilometradoù pelloc'h eget ar Su douaroniel.\nImplijet e vez an termen Su evit menegiñ takadoù bras ha bihan hag a zo gwelet er Su gant an arseller. Dre hollegezh e vez termenet evel broioù ar C'hreisteiz ar re a zo e Su Norzhamerika hag Europa : alies ec'h intenter evel-se ez eus diforc'hioù e-keñver araokadur ar galvezoniezh. An darn vrasañ eus broioù ar Su a vez kavet en hemisferenn su.\nEvel pep tu eus rod an avelioù e c'hell ar ger Su bezañ un anv, un anv-gwan hag un adverb, an daou ziwezhañ gant un s bihan.\nDehou[kemmañ | kemmañ ar vammenn]\nA-wechoù e vez lavaret "dehou" eus ar su, evel en droienn ar mor dehou, a gaver e korn-bro ar C'hab hag Enez-Sun dreist-holl.\n(fr) Pelec'h emañ an Heol da greisteiz e pep lec'h war an Douar? Skol-veur Naoned (e galleg)\n↑ Geriadur brezhoneg An Here, p. 794a.\n↑ Ar mor dehou, trapenn emañ en tu dehou d'an enez Sun, Geriadur brezhoneg Douarnenez, levrenn "Amzer, avel ha mor", p. 44-45, Per Denez, 1981, Mouladurioù Hor Yezh.\nAdtapet diwar « https://br.wikipedia.org/w/index.php?title=Su&oldid=1976264 »


Ger-stur : Justitia - Pietas - Fides\nKan broadel: ustitia - Pietas - Fides\n(ha kêr vrasañ) Paramaribo\n- Prezidant Chan Santokhi\n- Hollad 163,821 km² (91)\n- Dour (%) 1.1\n- istimadur 2005 470,784 ()\n- niveradeg 2004 487,024\n- Stankter 2.7/km² (223)\n- Hollad $2.898 milliard (160)\n- Keidenn $5,683 (96)\n0.774 (kreiz) (85)\nUr riez e norzh Suamerika eo Surinam, pe Suriname hervez anv ofisiel ar vro, lec'hiet etre Gwiana Frañs er c'hornôg ha Guyana er reter. Un harz he deus gant Brazil , er su dezhi. Riez vihanañ Suamerika eo, ha Paramaribo eo he c'hêr-benn.\nDont a ra anv ar vro eus hini ar stêr Suriname. Goloet eo ar vro gant koadeier.\nUn darn eus Impalaeriezh trevadennel an Izelvroioù e voe adalek an XVIIvet kantved. Freuzet e oa ar sklavouriezh e 1863. Dont a reas da vezañ ur rannvro emrenn izelvroat e 1954, met he dizalc'hidigezh a voe disklêriet e 1975. Goude ur poutch e 1980 e oa ur brezel diabarzh etre 1986 ha 1992. Bremañ eo Desi Bouterse ar prezidant, an hini a oa kiriek da taol-stad 1980.\nDisrannet eo Surinam e 10 bann\nPolitkerezh[kemmañ | kemmañ ar vammenn]\nUn demokratelezh vonreizhel eo Surinam, diazezet war bonreizh 1987.\nAr galloud lezennel a zo gant ar Vodadeg Vroadel, 51 ezel dilennet evit pemp bloaz enni. Penn ar stad eo ar prezidant. Dilennet eo evit pemp bloaz gant mouezhioù an div drederenn eus ar Vodadeg Vroadel da vihanañ. Ma ne c'hounez ket danvez prezidant ebet an div drederenn eus ar mouezhioù e voder ur Vodadeg ar Bobl aozet eus ar gannaded hag eus ar guzulierien-kêr pe rannvro. Ganto e vez dilennet ar prezidant neuze. Envel a ra ar prezidant 16 ministr. Ne c'hell ket bezañ kaset kuit ar prezidant kent fin e amzeriad.\nAdtapet diwar « https://br.wikipedia.org/w/index.php?title=Surinam&oldid=1902414 »\nKemmoù diwezhañ degaset d'ar bajenn-mañ d'an 13 Mae 2021, da 01:26.


Diwar-benn ar Brexit...\nAccueil / Lec'h / Etrebroadel / Diwar-benn ar Brexit…\nNeal Baxter 6 July 2016\nD’ar 23 a viz Mezheven 2016, 51,9 % eus an dud e Rouantelezh-Unanet Breizh-Veur ha Norzh Iwerzhon ma c’helle hag a fellas dezhe a votas evit kuitaat Unvaniezh Europa, da lâret eo, en tu all d’ur milion muioc’h a dud evit a re a felle dezhe chom.\nPeurliesañ, avat, ne vez ket laosket d’an dud reiñ o soñj ha cheñch penn d’ar vazh nemet pa gav d’ar bolitikourion gante ar galloud e teuy ar maout gante. A-wezhioù zoken ne deu ket mat ar c’hlaoustre, evel pa oa bet diskaret Bonreizh Europa, lesanvet Feur-emglev Roma II, dre boblvouezhiadeg er Frañs e 2005. Setu perak en deus kredet Pedro Sánchez, sekretour-meur ha danvez-prezidant Strollad « Sokialour Micherour » Spagn (P‘SO’E), disklêriañ ken sklaer all goude disoc’h ar Brexit : « Setu ar pezh a c’hoarvez pa vez goulennet o ali digant ar geodedourion. »\nDiskoulmoù a vez kavet atav evit mont e-biou da seurt disoc’hoù feukus, da skouer lakaat ar Vonreizh da lezenn dindan un anv all, hini Feur-emglev Lisbon, gant Kuzul Europa nebeutoc’h evit daou vloaz war-lerc’h daoust ma oa bet votet a-enep dezhi er Frañs hag en Izelvroioù. Gwall diaezet eo din krediñ neuze ne vo ket kavet an tu da dizhout un emglev evit ma chomo pep tra dres evel ma oa a-raok ar Brexit, gant ar Rouantelezh-Unanet er-maez war baper met e-barzh dre gustum : n’aio ket da vruzunadur ken buan ha ken aezet all unan eus ensavadurioù nevez-frankizour ha kevalaour pennañ ar bed.\nGanet ha maget on bet e-kreizig-kreiz Bro-Saoz ha ganin c’hoazh un tremen-hent gant ardamezioù alaouret « he Meurdez » war e c’holo, kentoc’h dre diegi evit dre lorc’h. Met pell ’zo n’on ket o chom em bro c’henidik ha neuze n’hallan ket skrivañ diwar-benn disoc’hoù ar Brexit « evel Saoz ». Met, evel un den o vevañ en ur vro all dindan beli Unvaniezh Europa em eus graet ma soñj diwar he fenn, ha votiñ em bije graet evit mont kuit hep mar bet.\nMeur a abeg ’zo evit an neb a difenn mennozhioù kleizour pe araokaour kaout c’hoant diskar UE, un ensavadur gantañ un divigad demokratel meur n’hall ket bezañ adreizhet peogwir emañ diazezet war piler ideologel an nevez-frankizegezh, da lâret eo ar gevalaouriezh, kadarnaet gant feurioù-emglev Roma I ha II, Maastricht pe Amsterdam, o wareziñ pennaenn ar marc’hadoù frank (frankiz loc’hañ ar c’hevalaoù, ar marc’hadourezhioù hag an dud evit gwerzhañ o nerzh-labour), ganti da bal leuniañ godelloù ar memes re gant gounidoù brasoc’h-brasañ, rak en Europa keit ha m’emañ darn vrasañ ar pobloù o c’houzañv enkadenn ar reizhiad hag a dalvez da vihanaat ar goproù ha lemel dioute ar gwirioù bet gounezet a-drugarez da stourmoù kalet gant al labourerion/ezed, un nebeud re a deu da vezañ pinvidikoc’h-pinvidikañ atav. Ha keit all e ya kuit muioc’h-mui a dud stummet eus broioù an trowardroioù da glask o zamm bara er broioù kreñv ar c’hreiz, da skouer 68 Galizad/ez bemdez e 2015, en holl 24935 den, abalamour d’ar feur dilabour uhel-kenañ, dreist-holl e-touez ar re yaouank.\nTalvezout a ra ivez UE da lakez impalaerouriezh ar Stadoù-Unanet. Gwir eo, estreget Yougoslavia ha Norzh Iwerzhon (ha n’eo ket fall dija), n’eus bet brezel ebet war douaroù Europa abaoe m’eo ket krouet an Unvaniezh. Met feulster he deus degaset dre ar bed memestra, gant stadoù-ezel UE o kemer perzh e meur a dabut armet dre ar bed, peurliesañ dindan gwarez Aozadur Feur-emglev Mor Atlantel an Norzh (OTAN), eus Afghanistan, Iraq, Siria pe Republik Kreizafrikan m’eo bet gwallet maouezed ar vro gant bagadoù an arme c’hall. Ha fellout a ra da dud ’zo sevel un arme europat unvan evit ma vefe efedusoc’h c’hoazh… Tamm-ha-tamm, avat, emañ ar feulster-se o tistreiñ da Europa dindan stumm ar sponterezh. An hini a had ar c’herc’h a debr anezhe war-lerc’h !\nHa koulskoude, ur wezh gouvezet an disoc’h, n’he deus ket paouezet fabrik ar mediaoù da glask lakaat da grediñ e oa ar Brexit un afer politikel etre tud kilstourmer a felle dezhe mont kuit diouzh un tu, ha tud araokaour a felle dezhe chom diouzh an tu all, en o zouez politikourion ken araokaour all hag an ez-Kentañ Ministr ha bleiniad ar strollad Mirour kiriek d’ar referendom, David Cameron… Met n’eo ket ken splann an didroc’h e gwirionez, rak keit ha m’eo gwir e oa bet strolladoù poblelour eus an tu-dehoù evel UKIP (dezhañ ur sturier nevez, Faisal Umar Khan e anv, mab tud deuet eus Pakistan…) e penn ar c’houlzad evit mont kuit, o lañsañ luganoù estrengas dreist-holl e-keñver ar repuidi, en o zouez e kaved ivez Boris Johnson, ez-Maer Londrez, ezel eus an hevelep strollad Mirour ha Cameron, o sevel a-du gant chom, avat.\nMet, gouez d’ar mediaoù, n’eo ket an holl dud o doa savet a-du gant mont kuit genaoueion c’houennelour, rak kalz a strolladoù hag aozadurioù araokaour bihan pe vihanoc’h eus an tu-kleiz o doa soutenet mont kuit eus EU, meur a hini a-stroll er c’hengevreadur Leave Left : Respect, SWP, Solidarity (Bro-Skos), Yr Aflonyddwch Mawr (Kembre), Socialist Party, CPBML, CPGB(M-L), Counterfire, RCPB(M-L) pe NCP. N’eo ket ken splann all neuze lakaat kevatal bezañ a-enep UE ha bezañ eus an tu-dehoù pe estregas.\nGwir eo ec’h eo aet war gresk e Bro-Saoz an niver a darvoudoù estrengar ha gouennelour skignet gant ar mediaoù diouzhtu war-lerc’h disoc’h ar boblvouezhiadeg. N’eo ket netra nevez, neoazh, na pell ac’halese, gant tro-dro da 106000 felladenn ouennelour bep bloaz etre 2012-2015 e Bro-Saoz ha Kembre hervez statistikoù Ministrerezh an Diabarzh. Ha koulskoude ne glever ket komz alies diwar kement-mañ er mediaoù. Abaoe degadoù a vloavezhioù emañ ar ouennelouriezh o tont da vezañ kreñvoc’h-kreñvañ er Rouantelezh-Unanet: e 1976 e oa 14000 den ezel eus ar National Front, aet gantañ 20 % eus ar mouezhioù e Leicester da-geñver an dilennadegoù lec’hel; nevesoc’h, e 2008, e oa bet tapet ar c’hannad kentañ e Westminster gant ar British National Party hag en hevelep bloavezh daou gannad all e Parlamant Europa; etre 2009 ha 2016 an English Defence League, enep-islamour ha estrengar, en doa kaset da benn ur c’hantad a vanifestadegoù brasoc’h-brasañ atav e kêrioù pennañ ar vro. Kase mut e oa manet ar mediaoù betek-hen ha ne veze ket gwelet kement a dud o sevel o mouezh dre straedoù ar vro ha da c’houde ar Brexit.\nAn FN er Frañs, Jobbik en Hungaria, Gwir Finiz e Finland, Strollad ar Bobl e Danmark, FPÖ e Aostria, Strollad ar Frankiz en Izelvroioù, ar Strollad Broadel ha Kotleba e Slovakia, Tarzh-an-deiz Alaouret e Gres, AfD, NPD en Alamagn pe Pegida dre Europa a-bezh… Petra he deus graet UE ’ta evit herzel lanv du an tu-dehoù pellañ emañ war-nes beuziñ Europa, en ur c’hoût ez eus meur a gannad/ez eus strolladoù a seurt-se er Parlamant? Netra, pe tra efedus ebet d’an nebeutañ. N’he deus UE aon ebet rak barr reverzhi an tu-dehoù pellañ, ken ma chomas holl stadoù Europa hep votiñ nag a-du nag a-enep da Diviz ABU e 2014 o stourm a-enep d’an nevez-naziegezh.\nHag evit echuiñ, zoken pa vezer a-du gant UE, an neb a stourm evit dieubidigezh ar pobloù a rank anzav en deus ar Brexit degaset efedoù mat o kreñvaat an tennder politikel etre Bro-Saoz diouzh un tu ha Skos ha Norzh Iwerzhon diouzh an tu all, ha talvezout a raio da arguzenn ouzhpenn dezhe evit bezañ dizalc’h ha distag diouzh ar Rouantelezh-Unanet, o wanaat war un dro pouez ar stad nevez-trevadennel hag impalaer-se, hag evit unvaniñ a-benn ar fin Iwerzhon, distag ha dieub.\nShare the post "Diwar-benn ar Brexit…"\nPingback: Not your President ? Diwar-benn Prezidant nevez-dilennet AmeriKKKa


Eil lodenn an enklask war treuzkas brezhoneg er familhoù. Goude bezañ goulennataet an dud war plas ar brezhoneg en o familh e fell din gouzout muioc’h war o mod da welet an desevel bugale dre vras.\nNe vo implijet an titouroù dastumet er c’houlennaoueg-mañ nemet evit magañ ma enklask war treuzkas ar brezhoneg er familhoù.\n20 munutenn zo ezhomm a peu pre evit respont d’an holl c’houlennoù.\nEvit prientiñ ho pugale da vevañ brav, da vevañ eürus, da vezañ tud vat, peseurt perzhioù a glaskit diorren pe broudañ enno ?\nDibab 5 respont d'ar muiañ.\nKiriek, a c’heller fiziañ enno\nPoellek, spered kritik\nGant talvoudegezhioù o deus c’hoant da zifenn\nSpered krouiñ, faltazi\nKizidik, feeling enno\nAes da zaremprediñ\nPeseurt live skol a blijfe deoc’h e vefe tizhet gant ho pugale ?\nOber a raint ar pezh o do c’hoant.\nAr bak d’an nebeutañ a vefe brav.\nAn uhelañ ar gwellañ, diouzh o barregezhioù.\nHa kemer a ra perzh ho pugale e obererezhioù maez eus ar skol (sport, arzoù, katekiz, kampoù vakañsoù, stajoù e-kerzh ar vakansoù...) ? Resisaat evit pep bugel e oad hag an obererezhioù graet gantañ er bloaz-mañ (da skouer : bugel 1, 12 vloaz : boest an diaoul, stajoù sevenadur Breizh e-pad ar vakañsoù / bugel 2, 1 bloaz : babig neuñver)\nEr bloavezhioù paseet, ha klasket ho peus stagañ pe tostaat ho pugale ouzh unan eus ar strolladoù pe kumuniezhioù-se, ober e seurt m’en en santfe perzh enno ?\nKarter / kumun / korn-bro Klasket em eus da vat Klasket em eus un tamm N'em eus ket klasket Klasket em eus ar c'hontrol\nBreizh Klasket em eus da vat Klasket em eus un tamm N'em eus ket klasket Klasket em eus ar c'hontrol\nFrañs Klasket em eus da vat Klasket em eus un tamm N'em eus ket klasket Klasket em eus ar c'hontrol\nEuropa Klasket em eus da vat Klasket em eus un tamm N'em eus ket klasket Klasket em eus ar c'hontrol\nUr relijion Klasket em eus da vat Klasket em eus un tamm N'em eus ket klasket Klasket em eus ar c'hontrol\nUl lignez familh Klasket em eus da vat Klasket em eus un tamm N'em eus ket klasket Klasket em eus ar c'hontrol\nEvit ma teufe ho pugale da vezañ tud en o bleud, peseurt hentenn desevel a gavit ar gwellañ ?\nLakaat anezho da anveout ho talvoudegezhioù, ho kredennoù, ho savpoentoù, treukas anezho dezho, pezh a sikouro anezho d’en em lec’hiañ e bed ar mennozhioù.\nDiskouez dezho kredennoù ha savpoentoù a bep seurt, hep klask treuzkas dezho unan ez-resis, e-giz-se e c’hellint int choaz o-unan goude.\nImplijout an aotrouniezh gant ho pugale pa vez ezhomm zo un dra...\nPiv en deus ar muiañ a aotrouniezh etre chwi hag ho pried (an hini emaoc’h o vevañ gantañ / ganti) ?\nMa vevit hoc'h-unan, respontit e-keñver tad/mamm ho pugale.\nMa fried (bet)\nKement gant an daou\nSenario 1 : Merzet ho peus e oa fall-tre reizhskritur ho pugel e galleg (ha n’eo ket gwelloc’h e yezhoù all). Ur c’helenner d’ho pugel en deus komzet eus se ganeoc’h. Plijout a rafe deoc’h ez afe ho pugel war-raok gant ar reizhskritur.\nD'ho soñj, petra a vefe d'ober evit sikour anezhañ ?\nSenario 2 : Lent-tre eo ho pugel abaoe ur pennad. Serret eo warnañ e-unan. Merzet ho peus n’a ket war-zu ar vugale all james. Gortoz a ra e teufe ar re all davetañ, pezh ne c’hoarvez ket alies. Trist e seblant bezañ gant se. Ne fell ket dezhañ mont da c’hoari er-maez ken gant e gamaraded.\nD'ho soñj, petra a vefe d'ober evit ma'h afe dreist e lentidigezh ?\nAes a-walc’h pe diaes a-walc’h eo deskiñ d’ho pugale...\n(Ma n’eo ket kozh a-walc’h ho pugel / ho pugale evit bezañ amprouet an traoù-se, respontit hervez penaos e vo d’ho soñj).\nEn em walc’hiñ reoliek (dent, strinkadenn…)\nDeskiñ o c’hentelioù an deiz a-raok un arnodenn\nKaout talvoudgezhioù, krediñ er vuhez\nMont en-dro o c’horf (reizhelezh, boueta…)\nKompren ha doujañ an dud all, ar re wanoc’h en o zouez (tud ampechet…)\nBezañ plijet gant traoù hag a blij deoc’h (levrioù, sonerezh, sport, boued…)\nKavout mignoned ha kaout darempredoù brav gante\nReiñ o soñj, displegañ ha difenn o mennozhioù\nChom hep kontañ gevier, hep laerañ\nKaout o fersonelezh dezho o-unan, o stil, dibab ar pezh zo mat dezho\nBezañ mestr war o fromadennoù (fulor, tristidigezh…)\nRespont da c’houlennoù a zo o ribotañ o fenn war sujedoù liesseurt (natur, teknik, krevredigezh, istor)\nRolloù desevel er familh\nPiv a ra war-dro…\n(Ma n’eo ket kozh a-walc’h ho pugel / ho pugale evit gellet amprouiñ an traoù-se, chomit hep respont).\nSikour ar vugale evit o labour noz An tad hepken An tad dreist-holl Ar vamm hepken Ar vamm dreist-holl Ar vamm kenkoulz hag an tad Hini ebet\nLakaat ar vugale da renkañ o zraoù An tad hepken An tad dreist-holl Ar vamm hepken Ar vamm dreist-holl Ar vamm kenkoulz hag an tad Hini ebet\nGourdrouzañ ar vugale p’o dez emzalc’hioù dizereat An tad hepken An tad dreist-holl Ar vamm hepken Ar vamm dreist-holl Ar vamm kenkoulz hag an tad Hini ebet\nLakaat un eur distreiñ pe nac’h outo an aotre da vont maez An tad hepken An tad dreist-holl Ar vamm hepken Ar vamm dreist-holl Ar vamm kenkoulz hag an tad Hini ebet\nKaozeal eus o c’hudennoù darempredoù An tad hepken An tad dreist-holl Ar vamm hepken Ar vamm dreist-holl Ar vamm kenkoulz hag an tad Hini ebet\nKas anezho da di ar medisin, an dantour An tad hepken An tad dreist-holl Ar vamm hepken Ar vamm dreist-holl Ar vamm kenkoulz hag an tad Hini ebet\nGourlakaat ur c’hastiz An tad hepken An tad dreist-holl Ar vamm hepken Ar vamm dreist-holl Ar vamm kenkoulz hag an tad Hini ebet\nFrealziñ anezho goude un darvoud start An tad hepken An tad dreist-holl Ar vamm hepken Ar vamm dreist-holl Ar vamm kenkoulz hag an tad Hini ebet\nE-kerzh ar miz tremenet, ha c’hoarvezet zo ganeoc’h komz gant ho pugel / (unan eus) ho pugale eus...\nTraoù hag a blij dezho (c'hoarioù, sonerezh, sport...) Pemp gwech pe muioc'h Etre div ha peder gwech Ur wech pe nebeutoc'h\nSantimantoù, korfoù ha/pe kudennoù darempredoù a denn eus o buhez Pemp gwech pe muioc'h Etre div ha peder gwech Ur wech pe nebeutoc'h\nHo soñj war o buhez, war an traoù a reont, war buhez ar vugale hiziv Pemp gwech pe muioc'h Etre div ha peder gwech Ur wech pe nebeutoc'h\nHo puhez den gour (labour, traoù oc'h soursiet gante, dudi...) Pemp gwech pe muioc'h Etre div ha peder gwech Ur wech pe nebeutoc'h\nPolitikerezh, buhez ar gevredigezh, stourmoù Pemp gwech pe muioc'h Etre div ha peder gwech Ur wech pe nebeutoc'h\nE-kerzh ar miz tremenet, ha c’hoarvezet zo ganeoc’h ober traoù gant ho pugel / (unan eus) ho pugale...\nSport Pemp gwech pe muioc'h Etre div ha peder gwech Ur wech pe nebeutoc'h\nC’hoari Pemp gwech pe muioc'h Etre div ha peder gwech Ur wech pe nebeutoc'h\nObererezhioù arzel (kanañ, livañ, krouiñ...) Pemp gwech pe muioc'h Etre div ha peder gwech Ur wech pe nebeutoc'h\nBitellat, kempen, fardañ boued Pemp gwech pe muioc'h Etre div ha peder gwech Ur wech pe nebeutoc'h\nLenn, skrivañ Pemp gwech pe muioc'h Etre div ha peder gwech Ur wech pe nebeutoc'h\nSellet ouzh videoioù / filmoù war an urzhiataer pe en tele Pemp gwech pe muioc'h Etre div ha peder gwech Ur wech pe nebeutoc'h\nPourmenadenn Pemp gwech pe muioc'h Etre div ha peder gwech Ur wech pe nebeutoc'h\nPrenadennoù Pemp gwech pe muioc'h Etre div ha peder gwech Ur wech pe nebeutoc'h\nMont da welet un abadenn (sine, sonadeg…) Pemp gwech pe muioc'h Etre div ha peder gwech Ur wech pe nebeutoc'h\nN’eo ket ral e vefe dizemglevioù etre an tadoù hag ar mammoù war ar mod da zesevel ar vugale. Penaos eo etre c’hwi ha tad(où) / mamm(où) ho pugale ?\nWar ar memes linenn emaomp\nA-du omp war ar pep pouezusañ met dizemglev zo war munudoù zo\nN’hon eus ket ar memes doare da soñjal ha d’ober\nN’omp ket akord war mann ebet, pe dost, evit pezh a sell ouzh desevel bugale\nResisadurioù ma fell deoc'h\nHervezoc’h, ha chalus eo diskouez d’ar vugale an dizemglevioù a vez etre an tad hag ar vamm war doareoù desevel ?\nResisaat ma karit\nEvit desevel ho pugale ha kemer a rit harp war ditouroù kaset gant...\nAn deskadurezh bet roet deoc’h gant ho tud\nLevrioù ha pennadoù ho peus lennet, abadennoù ho peus klevet\nStajoù, atalieroù ho peus kemeret perzh enno\nKaozeadennoù gant kerent all\nHa c’hoarvezet eo ganeoc’h klask titouroù (kerent all, levrioù…) war treuzkas yezhoù bihan ?\nHa tud zo en ho familh pe en-dro deoc’h a gemer perzh e labour desevel ho pugel (tud a vez / a zo bet fiziet ho pugale enno alies pe pell a-walc’h) ?\nTud-kozh kostez ar vamm\nTud-kozh kostez an tad\nEontr / moereb, paeron / maeronez\nMignon(ez) pe amezeg(ez) deoc’h\nResisaat hag-eñ zo / e oa brezhoneg etre int hag ho pugale.\nNe c’hortoz ket an holl dud ar memes traoù digant ar skol. Petra a soñj deoc’h diwar-benn ar misionoù meneget dindan ? Ha c’hwi gav deoc’h int (pe e tlefent bezañ) misionoù pennañ, pouezus pe eilrenk evit ar skol ?\nGouiziegezhioù diazez (lenn, kontañ, skrivañ) Pennañ Pouezus Eilrenk N'eo ket labour ar skol\nSevenadur hollek Pennañ Pouezus Eilrenk N'eo ket labour ar skol\nArguzenniñ, ezteurel e soñjoù Pennañ Pouezus Eilrenk N'eo ket labour ar skol\nKompren ar bed (dalc’hoù sokial, politikel…) Pennañ Pouezus Eilrenk N'eo ket labour ar skol\nDeskadurezh moral (ar pezh zo mat hag ar pezh n’eo ket) Pennañ Pouezus Eilrenk N'eo ket labour ar skol\nSpered krouiñ, arzoù Pennañ Pouezus Eilrenk N'eo ket labour ar skol\nDeskadurezh reizhel Pennañ Pouezus Eilrenk N'eo ket labour ar skol\nBuhez pleustrek (keginañ, bitellat…) Pennañ Pouezus Eilrenk N'eo ket labour ar skol\nYec’hedoniezh Pennañ Pouezus Eilrenk N'eo ket labour ar skol\nHa kemer a rit perzh (pe kemer a reot pe kemeret ho peus perzh) e buhez skol ho pugale ?\nKuzulioù pedagogel, kuzulioù klas\nPerzh oberiant e kevredigezhioù kerent skolidi\nTaolioù dorn evit aozañ fest ar skol, gwerzhañ gwastilli…\nN’em eus ket amzer da gemer perzh\nNe fell ket din kemer perzh\nPetra a soñj deoc’h diwar-benn al labour noz (live skol gentañ) ? Penaos e vez meret ganeoc’h peurliesañ ?\nPouezus eo, heuliañ a ran ma bugale a dost war an dra-se.\nPouezus eo, lezel a ran ma bugale merañ se en ur mod emren, reiñ a ran sikour ma c’houlennont.\nNe zlefe ket bezañ met gwiriañ a ran int bet graet memestra.\nNe zlefe ket bezañ, en em zibab a reont o-unan.\nTitouroù ret evit gellet stagañ ar respontoù a-us ouzh ar respontoù ho poa graet warlene (goulennaoueg Treuzkas brezhoneg er familhoù).\nAnv bihan [Rekis]\nBloaz ganedigezh ho pugel koshañ\nHentennoù enklask Kellerhals ha Montandon war strategiezhioù desevel ar familhoù o deus awenet kalz ac’hanon evit sevel ar c’houlennaoueg-se. Bennozh Doue d’an daou-se.


“Parcoursup”, setu anv nevez savenn ar studioù uhel © Maxppp - Baziz Chibane/PHOTOPQR/VOIX DU NORD/MAXPPP\nKenavo APB, Parcoursup eo anv ar savenn nevez da sikour al liseidi goude ar vacho. Fellet 'ra d'ar Gouarnamant tennañ barregezh ar stummañ digant ar rannvroioù. Reiñ muioc'h a blas d'ar maouezed gant ar skritur enlaka. Setu keleier an devezh\nN'eus ket deus APB ken, bremañ eo Parcoursup\nD'ar 15 a viz Genver e vo digoret ur savenn nevez war internet evit al liseidi a c'hello lakaat o anv d'ober studioù goude ar bak. Kinniget eo bet an dra-se tuchantig e-pad kuzul ar vinistred. Poent 'oa cheñch sistem rak kalz a gudennoù oa bet warlene gant tud yaouank a oa 'n em enskrivet neblec'h ha tennet oa bet ar blouzenn evit gellet studiañ 'barzh hentennoù 'zo. Ur c'helenner a glevimp en abadenn-mañ.\nTennañ barregezh ar stummañ digant rannvroioù, setu 'pezh a fell d'ar gouarnamant ober\nChalet eo prezidanted rannvroioù Frañs gant dibab ministrez al labour, Muriel Pénicaud, da cheñch an doare da aozañ ar stummadurioù hag an deskadurezh. Digefridiet 'vefe ar rannvroioù ha muioc'h a draoù 'vefe divizet gant frammoù bras ar stummadur hag an embregerezhioù brasañ. Kazi holl o vezañ staliet e Pariz. Lena Louarn, bezprezidantez Kuzul Rannvro Breizh a glevimp er c'heleier-mañ.\nReiñ muioc'h a blas d'ar maouezed, setu pal ar skritur enlaka\nCheu 'zo 'vit ar galleg. Evit ar brezhoneg emeur o prederiañ ivez met aesoc'h eo. Fulup Jakez, rener Ofis Publik ar Brezhoneg a zeuio da gontañ hiroc'h deomp e fin ar c'heleier-mañ.